Ўрмон хўжалиги ходимлари учун меҳнатни муҳофаза қилиш Қоидалари (АВ томонидан 25.06.2013 й. 2471-сон билан рўйхатга олинган меҳнат ва аҳолини ижтимоий муҳофаза қилиш вазирининг 12.06.2013 й. 44-Б-сон буйруғи билан тасдиқланган) | Турли соҳаларда меҳнат муҳофазаси ва ишлар хавфсизлиги қоидалари | Меҳнат муҳофазаси | Меҳнат ва аҳолининг бандлиги | ЎзР КонунчилигиМаълумотлар тизими «Ўрмон хўжалиги ходимлари учун меҳнатни муҳофаза қилиш Қоидалари (АВ томонидан 25.06.2013 й. 2471-сон билан рўйхатга олинган меҳнат ва аҳолини ижтимоий муҳофаза қилиш вазирининг 12.06.2013 й. 44-Б-сон буйруғи билан тасдиқланган)» | NRM.uz\nЎзР Конунчилиги/ Меҳнат ва аҳолининг бандлиги/ Меҳнат муҳофазаси/ Турли соҳаларда меҳнат муҳофазаси ва ишлар хавфсизлиги қоидалари/ Ўрмон хўжалиги ходимлари учун меҳнатни муҳофаза қилиш Қоидалари (АВ томонидан 25.06.2013 й. 2471-сон билан рўйхатга олинган меҳнат ва аҳолини ижтимоий муҳофаза қилиш вазирининг 12.06.2013 й. 44-Б-сон буйруғи билан тасдиқланган)\n2013 йил 25 июнда 2471-сон\n2013 йил 12 июндаги\nМазкур Қоидалар Ўзбекистон Республикасининг "Меҳнатни муҳофаза қилиш тўғрисида"ги Қонуни, Вазирлар Маҳкамасининг 2000 йил 12 июлдаги 267-сон "Меҳнатни муҳофаза қилишга доир меъёрий ҳужжатларни қайта кўриб чиқиш ва ишлаб чиқиш тўғрисида"ги ҳамда 2010 йил 20 июлдаги 153-сон "Меҳнатни муҳофаза қилиш бўйича норматив-ҳуқуқий базани янада такомиллаштириш тўғрисида"ги қарорларига мувофиқ ўрмон хўжалиги ходимлари учун меҳнатни муҳофаза қилиш тартибини белгилайди.\n1. Мазкур Қоидалар ўрмон хўжалиги билан шуғулланувчи барча ташкилотларга (бундан буён матнда ташкилотлар деб юритилади) тааллуқлидир.\n10. Ташкилотларда меҳнат фаолияти билан боғлиқ равишда содир бўлган бахтсиз ҳодисалар ва бошқа жароҳатланишларни текшириш ва ҳисобини юритиш Ўзбекистон Республикаси Вазирлар Маҳкамасининг 1997 йил 6 июндаги 286-сон қарори билан тасдиқланган Ишлаб чиқаришдаги бахтсиз ҳодисаларни ва ходимлар саломатлигининг меҳнат вазифаларини бажариш билан боғлиқ бошқа хил зарарланишини текшириш ва ҳисобга олиш тўғрисидаги низомга мувофиқ амалга оширилиши лозим.\n25. Жамоавий ҳимоя воситалари хавфли ва зарарли ишлаб чиқариш омилларини рухсат этилган миқдоргача камайтириш имконини бермаган ҳолларда, якка тартибдаги ҳимоя воситалари қўлланилиши лозим. Бундай ҳолларда якка тартибдаги ҳимоя воситаларисиз ходимларнинг ишга жалб қилиниши тақиқланади.\n29. Ходимлар Қишлоқ ва сув хўжалиги ходимлари учун махсус кийим, махсус пойабзал ва бошқа якка тартибда ҳимояланиш воситаларини бепул беришнинг намунавий меъёрларига (рўйхат рақами 1991, 2009 йил 29 июль) (Ўзбекистон Республикаси қонун ҳужжатлари тўплами, 2009 й., 30-31-сон, 356-модда) мувофиқ якка тартибдаги ҳимоя воситалари билан таъминлаши лозим.\n37. Тиббий кўриклар ташкилотларнинг тиббий муассасаларида, улар мавжуд бўлмаган ҳолларда, даволаш-профилактика муассасаларида ўтказилиши лозим.\n41. Ташкилот хоналари ва иш ҳудудидаги ҳарорати, нисбий намлик, ҳавонинг ҳаракатланиш тезлиги ва бошқалар ГОСТ 12.1.005-88 "Иш ҳудудининг ҳавоси. Умумий санитария-гигиеник талаблар"га мувофиқ бўлиши керак.\n72. Исиниш хоналаригача бўлган масофа биноларда жойлашган иш жойларидан 75 м дан ва бино ташқарисидаги иш жойларидан эса, 150 м дан кўп бўлмаслиги керак.\n82. Ташкилотда канализация тизими бўлмаганда, ҳудудий санитария-эпидемиологик осойишталик марказлари билан келишилган ҳолда, ташкилотда ер қатламини ифлослантирмаган ҳолда душхоналардан ва юз-қўл ювгичлардан сув оқмайдиган қурилмали ахлат ўраларининг бўлишига рухсат этилади.\n93. Авария ёритиш тармоқларига электр энергияси истеъмолчиларининг уланиши тақиқланади. Авария ёритилишларининг созлиги ҳар чоракда камида бир марта текширилиши лозим.\n101. Ўрмон барпо қилиш учун ерларни тайёрлаш, уруғдан ва кўчатдан ўрмон барпо этиш, кўчатхоналар ташкил қилиш ва уларда олиб бориладиган ишлар хўжалик раҳбари томонидан тасдиқланган технологик карта асосида амалга оширилади. Технологик картада ер майдонининг ҳажми, рельефи, механизмларнинг мавжудлигига қараб бажариладиган иш тартиби, усуллари, иш бажариладиган зоналар ва хавфсизлик қоидалари белгиланади.\n102. Шамолнинг тезлиги 11 м/с дан ортиқ бўлганда, момақалдироқ, кучли ёмғир ва қалин туман тушганда, ўрмон барпо қилиш ишларини бажариш тақиқланади.\n103. Ўрмон барпо қилиш учун мўлжалланган майдонда, олдиндан кузатув олиб бориш, дам оладиган жойлар белгиланиши, хавфли ерларнинг (жарликлар, чуқурликлар, тошлоқлар ва бошқалар) атрофлари ўралиши ва огоҳлантирувчи белгилар қўйилиши лозим.\n104. Ўрмон хўжалигида транспорт воситалари билан ишларни бажараётган пайтда қуйидаги талаблар бажарилиши лозим:\nосма иш қуролларини кўтараётган ва тушираётган пайтда унинг атрофида одамлар бўлмаслиги;\nтранспорт воситаларининг бурилиши учун тўсқинлик қиладиган нарсалар бўлмаслиги;\nвақтинчалик кўприк ва ариқлардан ўтишни таъминлаш.\n105. Транспорт воситаларининг осма ва тиркама иш қуролларини текис майдонда ёки махсус жойларда созлаш ва алмаштириш зарур.\n106. Транспорт воситалари кўприк, дамба, тўғон ва бошқа иншоотлардан ўтказилаётганда, уларнинг ҳолати ҳақида огоҳлантирувчи белгилар қўйилмаган бўлса, у ҳолда ушбу иншоотлардан транспорт воситалари билан ўтишдан олдин уларнинг созлигини текшириб кўриш лозим.\n107. Ер тайёрлаш ва ерга ишлов бериш ишлари қўл кучи билан бажарилганда иш бажараётган ишчиларнинг оралиғи камида 3 м масофада бўлиши керак.\n108. Ишлаб чиқариш жараёнлари ёнғин ва портлаш хавфсизлиги, уларни режалаштиришда, ташкиллаштиришда ва олиб боришда ГОСТ 12.1.004-91 "Ёнғин хавфсизлиги. Умумий талаблар" ва ГОСТ 12.1.010-90 "Портлаш хавфи. Умумий талаблар"га ва мазкур Қоидаларга мувофиқ таъминланиши лозим.\n109. Ишлаб чиқариш жараёнларини амалга оширишда ёнғинлар, портлашлар, авариялар, заҳарланишлар содир бўлиши ҳамда атроф-муҳит унинг чиқиндилари (оқова сувлари, шамоллатиш чиқиндилари ва бошқалар) билан ифлосланиши эҳтимолини истисно этадиган шароитлар таъминланиши лозим.\n110. Ишлаб чиқариш бинолари ва хоналари дастлабки ёнғинни ўчириш воситалари билан таъминланган бўлиши шарт.\n111. Шамоллатиш тизими ёнғиндан дарак берувчи сигнализация билан бирлаштирилган бўлиши керак.\n112. Ёнғин сув манбаи йўлаклари ҳамда ёнғинни ўчириш воситаларига борадиган йўлаклар доимо бўш бўлиши керак.\n113. Портлашнинг олдини олиш учун машина ва агрегатларнинг ишқаланувчи қисмларининг қизиб кетишига йўл қўймаслик лозим.\n114. Аралашганда портловчи модда ҳосил қилиши лозим бўлган газларни умумий коллекторга чиқариш тақиқланади.\n115. Коллектордан чиқадиган суюқлик миқдори ва инерция натижасида статик ток ҳосил бўлишини ҳисобга олган ҳолда коллектор сим орқали ерга уланиши керак.\n116. Ишлаб чиқариш биноларига (омборхона, цех, лаборатория, участка ва бошқа) ёнғин хавфсизлиги хизмати билан келишилган ёнғин хавфсизлиги бўйича йўриқнома ишлаб чиқилиши ва кўринадиган жойга осиб қўйилиши лозим.\n117. Цехларда (бўлимларда, омборхоналарда, устахоналарда, лабораторияларда ва бошқа иш участкаларида) ёнғин хавфсизлигини таъминлаш бўйича, шунингдек ёнғин ўчириш анжомларининг соз ҳолда бўлишига шу бўлинмаларнинг бошлиқлари ёки бошлиқ вазифасини бажарувчи ходимлари масъулдир.\n118. Ёнғин ва портлаш хавфи бўлган ишлаб чиқариш бинолари ёнғиндан хабар берувчи ва ёнғинларни бартараф этувчи автоматик қурилмалар билан жиҳозланган бўлиши лозим.\n119. Ёнғинга қарши сув ҳавзалари доимо соз ҳолатда ва ичидаги сув ҳажми ёнғинни ўчириш учун етарли бўлиши керак. Сув ҳавзаларининг ишга яроқлилиги йилига камида икки маротаба, баҳор ва куз мавсумларида текширилиши лозим.\n120. Қўлда ясалган, автоматика тизими носоз бўлган ёки ёнғин хавфсизлиги талабларига жавоб бермайдиган маиший иситиш асбобларидан фойдаланиш тақиқланади.\n121. Ташкилотларда электр қурилмаларни ўрнатиш ва улардан фойдаланишда Истеъмолчиларнинг электр қурилмалардан техник фойдаланиш қоидалари (рўйхат рақами 1383, 2004 йил 9 июль) (Ўзбекистон Республикаси қонун ҳужжатлари тўплами, 2004 й., 27-сон, 317-модда) ҳамда Истеъмолчиларнинг электр қурилмалардан фойдаланишда техника хавфсизлиги қоидалари (рўйхат рақами 1400, 2004 йил 20 август) (Ўзбекистон Республикаси қонун ҳужжатлари тўплами, 2004 й., 33-сон, 379-модда) ва мазкур Қоидалар талабларига риоя қилиниши керак.\n122. Электр энергиясидан фойдаланишда ташкилот раҳбарининг буйруғи билан муҳандис-техник ходимлардан электр хўжалиги учун жавобгар ходим тайинланган бўлиши ва бу ходим электр хавфсизлиги бўйича тегишли малака гуруҳига эга бўлиши керак.\n123. Электр хўжалиги учун масъул ходим кучланиши 1000 В ва ундан юқори бўлган электр ускуналарга хизмат кўрсатиши учун электр хавфсизлиги бўйича V малака гуруҳига, кучланиши 1000 В гача бўлган электр ускуналарга хизмат кўрсатиш учун эса - IV малака гуруҳига эга бўлиши талаб этилади. Масъул ходим даврий равишда ва ўрнатилган тартибда электр хавфсизлиги бўйича ташкилотда тузилган комиссияда билим синовидан ўтиши шарт.\n124. Электр токи ўтказувчи қисмлар, тақсимловчи қурилмалар, аппаратлар ва ўлчаш асбоблари, шунингдек турли сақловчи қурилмалар, рубильниклар ва бошқа ишга туширувчи аппаратлар ва мосламалар ёнмайдиган қилиб монтаж қилиниши лозим.\n125. Юқори намлик ва иссиқлик ажралиб чиқувчи хоналарда электр ёриткичлар намликдан ва электр двигателлари эса, суюқлик сачрашидан ҳимояланган бўлиши шарт.\n126. Тақсимловчи қурилмалар изоляциясининг қаршилиги ва чидамлилиги текшириб турилиши лозим.\n127. Ишлаб чиқариш ва маиший хоналарда қўлланувчи люминесцент ёриткичлар ёпиқ ҳолда, намлик ва чанг ўтказмайдиган махсус арматура билан қопланиши лозим.\n128. Кабеллар ва электр ўтказгичларнинг изоляцияси, ташқи бирикмалар, электр токдан ҳимояловчи ерга уланган симлар, электр двигателларнинг ишлаш режими кўрикдан ўтказилиши ва асбоблар билан ўлчаш орқали текшириб турилиши лозим.\n129. Ток узатилмаганлиги сабабли ускуна тўхтатилган ҳолларда, электр двигателлар ўчирилиши керак.\n130. Электр аппаратлари ва агрегатларининг нолга ва ерга улаш симларининг бутунлиги камида олти ойда бир марта текширилиши лозим. Текшириш натижалари далолатнома билан расмийлаштирилади.\n131. Кам қувватли электр лампалар ва асбобларни каттароқ қувватлиларига алмаштириш тармоқ учун йўл қўйилувчи юкланишни ҳисобга олган ҳолда электр хўжалиги учун масъул ходимнинг рухсати билан амалга оширилиши лозим.\n134. Ҳаво қувурларининг фильтрлари майда катакли металл тўрлар билан ўралган ва ерга уланган бўлиши лозим.\n135. Ташкилотнинг барча турдаги бинолари яшин қайтаргичлар ўрнатилган ҳолда тўғридан-тўғри яшин уришидан ҳимояланган бўлиши лозим.\n136. Яшин қайтаргичлар ҳар йили баҳорда текшириб турилиши ва носозликлари бартараф этилиши лозим.\n137. Момақалдироқ вақтида электр ўлчашларни амалга ошириш тақиқланади.\n138. Юк ортиш ва тушириш ишлари ҳамда юкларни жойлаштириш Юк ортиш ва тушириш ишларидаги юкчилар учун ишларнинг хавфсизлиги қоидалари (рўйхат рақами 1582, 2006 йил 13 июнь) (Ўзбекистон Республикаси қонун ҳужжатлари тўплами, 2006 й., 24-сон, 221-модда) талабларига мувофиқ амалга оширилиши лозим.\n139. Бирламчи материаллар, ярим маҳсулот ва чала тайёр маҳсулотлар, тайёр маҳсулотларни транспорт воситаларида ташишда юк ташиш қоидаларига риоя қилишлари лозим.\n140. Бирламчи материаллар, ярим маҳсулот ва чала тайёр маҳсулотлар, тайёр маҳсулотнинг ҳажми мазкур ишни бажарувчи қурилманинг паспортида кўрсатилган ўлчамларга мувофиқ бўлиши керак.\n141. Омборхонада хом ашё ва материаллар билан боғлиқ бўлмаган ишларни бажариш тақиқланади.\n142. Омборхонада устма-уст тахланган ёки юк идишлари жавонлар оралиғидаги йўлакнинг эни 1,5 м дан кам бўлмаслиги лозим.\n143. Омборхонанинг деворлари бўйлаб ўралган ҳар бир жавонда олти тахламгача бўлган миқдорда хом ашё, ярим маҳсулот ва чала тайёр маҳсулотлар, тайёр маҳсулотларни сақлаш лозим. Тахламлар оралиғидаги масофа 0,5 м дан, ён томон майдонлардаги тахламлар билан оралиғи эса - 1,5 м дан кам бўлмаслиги керак.\n144. Чиқиндиларни инвентаризация қилиш, шунингдек уларнинг турлари бўйича хавфлилик даражасини белгилаш лозим.\n145. Чиқиндиларни рухсат этилмаган жойларда сақлаш, қайта ишлаш ва кўмиб ташлаш тақиқланади.\n146. Ташкилотларда чиқиндилар билан ишлашга оид йўриқномалар ишлаб чиқилган бўлиши лозим.\n147. Иккиламчи хом ашёлар ташкилотга инфекцияга қарши дориланган ва боғламларга ўралган ҳолда қабул қилиниши керак.\n148. Иккиламчи хом ашё боғламларини ёпиқ омборхоналарда ёки қаттиқ қопламали соябонли майдонларда сақлаш лозим.\n149. Очиқ сақлаш майдонлари атроф ҳудудига нисбатан 0,2 м дан кам бўлмаган ҳолда баланд ва 0,5 м дан кам бўлмаган ҳолда ёнмайдиган девор билан ўралган бўлиши керак.\n150. Иккиламчи хом ашё тахламлари баландлиги 5 м дан ва ҳар бир тахлам ўлчами 0,25 х 0,15 м дан ошмаслиги керак.\n151. Қути ва қоплардаги юклар омборхонада ағанамайдиган ва сурилиб кетмайдиган қилиб устма-уст тахланган бўлиши лозим. Қўлда тахланганда унинг баландлиги 3 м дан, юк кўтариш механизми ёрдамида тахланганда эса - 6 м дан ошмаслиги лозим. Энг юқоридаги қоп билан шип орасидаги масофа камида 1 м бўлиши лозим.\n152. Чиқиндиларни йиғиш жойи цехлардан камида 50 м узоқликда бўлиши лозим.\n153. Юк сақланадиган омборхона ва майдончалар ҳудудининг кириш жойларида транспорт воситаларининг ҳаракат йўналиши ҳамда юкларни ортиш ва тушириш жойлари кўрсатилган схемалар осиб қўйилган бўлиши лозим.\n154. Омборхоналардаги белгиланган нормадан ортиқ бўлган юкларни ташиш ва тахлаш билан боғлиқ бўлган барча ишлар механизациялаштирилган бўлиши лозим.\n155. Омбор ва юк сақлаш майдончаларида оғир ва ўта оғир юкларни ортиш ва тушириш ҳамда ҳаракатлантириш жараёни механизациялаштирилган бўлиши лозим.\n156. Омбор ва юк сақлаш майдончалари ҳудудига киришда ҳаракат йўналишини, юк ортиш ва тушириш жойи ҳамда транспорт воситаларининг тўхтаб туриш жойини кўрсатувчи чизмалар бўлиши керак.\n157. Юк ортиш ва тушириш ишлари масъул бўлган ходим раҳбарлигида бажарилиши лозим.\n158. Юклар жавонлар, тагликлар, штабеллар ва бошқа мосламаларга тахланиши лозим. Юкларнинг оғирлиги жавонлар, тагликлар, штабеллар ва бошқа мосламаларнинг юк кўтариш меъёридан ортиқ бўлмаслиги лозим.\n159. Биноларда маҳсулотларни жойлаштиришда оралиқ масофа қуйидагича бўлиши лозим:\n160. Юкларни тахлашда уларни сақлаш, етказиб бериш, ортиш ва тушириш ҳамда штабелларнинг тақсимланишида мустаҳкамлиги таъминланиши лозим.\n161. Юкларни кўтаришдан олдин юкнинг мустаҳкамлиги ҳамда тўғри боғланганлиги текширилиши лозим. Юкларни боғламалардан ечиш вақтида тушиб кетиш хавфининг олди олинган бўлиши лозим.\n162. Катта ҳажмдаги юкларни боғлаш уларнинг марказий оғирлик нуқтасидан амалга оширилиши лозим.\n163. Контейнерларни қўл билан боғлаётганда ходимларнинг хавфсизлигини таъминловчи махсус нарвонлар ва бошқа мосламалардан фойдаланиш лозим.\n164. Қўлда бошқариладиган юк аравалари енгил бошқариладиган, мустаҳкам ва соз бўлиши лозим.\n165. Юк полга туширилаётганда, юк араванинг орқа тарафида бўлиши лозим.\n166. Ҳайдовчи юкларни ортишдан олдин юкни текшириб кўриши ва бу юклар транспорт воситаларининг тоннасига ҳамда ўлчамларига мувофиқ келиши ёки келмаслигини текшириб кўриши лозим.\n167. Юклар қопларда, саватларда, яшикларда, бочкаларда ташилиши лозим. Юкларни қўлда ортиш ва тушириш ишлари рухсат берилган майдончаларда амалга оширилиши керак.\n168. Юкни ортиш ёки туширишга қадар юк кўтарувчи воситаларнинг мустаҳкам ва турғунлиги, уларнинг юк кўтарувчанлиги кўтариладиган юкка мувофиқ келиш ёки келмаслиги, арқон, трос ва ҳимоя тўсиқларининг ҳолатини текшириш лозим.\n169. Транспорт воситаси ҳаракати вақтида юклар силжимаслиги учун ташишга мўлжалланган арқонлардан фойдаланиш лозим. Пўлат, трос ва симдан арқон ўрнида фойдаланмаслик керак.\n170. Идишга солинган сочилувчан юклар ҳамда кузов ичида ташиладиган юклар кузов ва арава бортларидан чиқиб кетмаслиги лозим, чунки улар ҳаракат вақтида тушиб қолиши ва йўловчини шикастлантириши мумкин.\n171. Бочкалар, яшиклар, хашак, ёғоч ташиш, похолларни ортишда йўл ҳаракати қоидаларига риоя қилиш лозим. Ортилган юкнинг ердан баланд қисмигача бўлган оралиқ масофа 4 м дан ортиқ бўлмаслиги ва эни 2,55 м дан ортиқ бўлмаслиги лозим.\n172. Транспорт воситаларида оғир юк ташийдиган прицеп-машиналарга ҳамда юк машиналарига ортиш ва уларни ташиш ишлари маъмурият вакилининг кузатувида олиб борилиши керак. Ҳайдовчи йўлга чиқишдан олдин юкни ташишга жавобгар шахсдан юк ортилган жойдан у олиб борадиган жойгача бўлган маршрут тўғрисида маълумот олиши зарур.\n173. Кимёвий моддалар махсус жиҳозланган бинода (омборхонада) кимёвий таъсир хусусиятига кўра боғлиқлиги бўйича алоҳида жойларда сақланиши зарур. Омборхоналарда ҳар хил кимёвий моддалар биргаликда сақланиши учун уларнинг рўйхати бўлиши лозим.\n174. Ҳар бир кимёвий модда техник кўрсатмалар талаблари ҳисобга олинган ҳолда сақланиши лозим. Кимёвий моддаларни очиқ ҳолда (тарада) сақлаш тақиқланади. Тараларда ёзув, этикетка ёки модда номи туширилган ёрлиқ, техник талаблар кўрсатилган бўлиши лозим.\n175. Кислота сақлаш хоналарида фавқулодда ҳолатда кислота, сув, оҳак эритмаси ёки тўкилган кислотани нейтраллаш учун сода ва ҳимоя воситалари учун захира идишлар бўлиши лозим.\n176. Кислотали резервуар ва идишларда "Хавфли кислота" ёзуви ва кислотанинг номи ёзилган бўлиши лозим.\n177. Кислота учун резервуарларга бензин, керосин, ёғ ва спирт тушишига йўл қўймаслик керак.\n178. Ушлагичли саватларга ёки ёғоч панжарали қутига қадоқланган кислотали бутилкаларни гуруҳлари бўйича 2 - 4 қатор қилиб, ҳар бир гуруҳда 100 донадан кўп бўлмаган ҳолда сақлаш зарур. Гуруҳлар орасидаги ўтиш йўлаги кенглиги 1 м дан кам бўлмаслиги керак.\n179. Бутилкалар хлорли кальций эритмаси шимдирилган материал билан қопланган бўлиши керак.\n180. Кислоталарни бошқа кимёвий моддалар ва материаллар билан биргаликда сақламаслик керак.\n181. Қаттиқ ўювчи натрий (ўювчи калий) темир барабанларда, суюқ ўювчи натрий (калий) - темир банка, идиш (бак), барабанларда, ёзда эса - шиша бутилкаларда юмшоқ қатлам билан панжараланган ҳолда сақланиши лозим. Ўювчи натрийли идишларда "Хавфли - ўювчи натрий" (ўювчи калий) ёзуви бўлиши лозим.\n182. Цианидли бирикмалар ва кислоталарни биргаликда сақламаслик керак.\n5-§. Ходимларни транспорт воситасида ташишда\n183. Ҳайдовчи йўлга чиқишдан олдин йўловчиларга транспорт воситасига чиқиш ва тушиш қоидалари ҳамда транспорт воситаси ҳаракати вақтида ўзларини қандай тутишлари тўғрисида йўл-йўриқ бериши лозим.\n184. Ҳайдовчи транспорт воситаси кабинасида рухсат берилганидан ортиқ одам олмаслиги керак. Тиркамаларда одамларни ташимаслик лозим.\n185. Ходимларни ташиш учун мўлжалланган юк ташувчи транспорт воситасининг кузови бортининг юқори қисмидан 150 мм пастга ўрнатилган ўриндиқлар билан жиҳозланган бўлиши зарур. Орқа ва ён томонлардаги ўриндиқлар мустаҳкам суянчиққа эга бўлиши лозим.\n186. Транспорт воситаларининг ичида ходимлар бўлганда, транспорт воситасининг тезлиги соатига 60 км дан ошмаслиги лозим.\n187. Ходимларни ярим тиркамаларда ташишга рухсат этилмайди. Кузов бортлари билан баробар ёки баланд жойлашган ва бўйига узун бўлган юклар устида одамларни олиб кетиш ман этилади.\n188. Қишда занжирли транспорт воситаларида одамларни ташишга йўл қўйилади.\n6-§. Майдонларни тозалашда қўйиладиган\n189. Майдонларни тозалаш ишларини бошлашдан олдин ушбу майдондаги йирик тошлар ва йиқилиш хавфи бўлган дарахтларни кесишда дарахт кесиш қоидаларига риоя қилиш лозим.\n190. Майдонларни тозалаш ишлари иккита транспорт воситаси билан олиб борилганда, улар орасидаги масофа камида 60 м, шох-шаббаларни йиғиштираётган ишчилар эса, транспорт воситаларидан 30 м узоқликда бўлишлари шарт.\n191. Кучли ёғингарчиликда ҳамда ер қуримагунга қадар ва ботқоқланган ерларга транспорт воситаларининг кириши тақиқланади. Ботқоқланган ерларга транспорт воситалари ер қуригандан кейин киритилиши лозим.\n7-§. Ўрмон хўжалигида ер тайёрлаш ишларида\n192. Ўрмонлар ўрнатилган тартибда кесилгандан кейин ер тайёрлаш бўйича ишларни ташкил қилишдан олдин йўлаклар очилиб, тозалаш ишлари амалга оширилиши лозим.\n193. Тез ўсувчи ва махсус плантациялардаги дарахтзорларда 1 га майдонда 600 дан ортиқ тўнкалар бўлса, тўнкаларни олиб ташламасдан туриб ушбу майдонга плугларни, фрезаларни ва дискли культиваторларни киритиб иш бажариш тақиқланади.\n194. Одамлар ишлаб турган фрезадан 15 м узоқликда бўлишлари лозим.\n195. Қўлда бошқариладиган моторли мосламалар билан ерга ишлов беришда, уларни бир жойдан иккинчи жойга ўчирилган ҳолда кўчириш лозим.\n196. Ишлар тоғ қияликларида бажарилаётганда, унинг тагида бутун йўналиш бўйича одамлар бўлиши тақиқланади. Ушбу иш бажарилаётган майдон чегараларида иш олиб борилаётганлиги тўғрисида огохлантирувчи белгилар қўйилиши лозим.\n197. 8° даражагача бўлган қияликларда умумий фойдаланишга рухсат берилган ғилдиракли транспорт воситалари билан, 12° даражагача бўлган қияликларда умумий фойдаланишга рухсат берилган занжирли транспорт воситалари билан горизонтал йўналишда ер тайёрлаш ишлари олиб борилади ва махсус иш бажариш лозим бўлган қияликларда махсус маркали транспорт воситалари билан ишлар бажарилиши лозим.\n198. Бир вақтнинг ўзида икки ва ундан ортиқ транспорт воситалари тоғ қияликларида ишлаётганда, улар орасидаги энг кам масофа 60 м, горизонтал ҳолатда ишлаганда эса - 30 м бўлиши зарур. Транспорт воситаларининг бир вақтда бир вертикал йўналишда ишлаши тақиқланади.\n199. Қиялиги 25° даражагача бўлган тоғларда террасалар тайёрлашда тажрибага эга бўлган тракторчилар иш бошқарувчи назорати остида 5 кун стажировкадан ўтказилиши лозим.\n200. Тоғ қиялигида терраса қирқиш жараёнида транспорт воситалари кабинасида бошқа одамлар бўлишига рухсат берилмайди. Иш бажараётган пайтда транспорт воситалари эшикларининг юқори томонидан очиқ қолдирилиши лозим.\n201. Тоғ қияликларида терраса кесиш пайтида, уларнинг иш бажарадиган жойларга боришлари, террасадан террасага ўтишлари, майдонда бемалол бурилишлари учун йўллар қурилиши лозим. Хавфсизлик йўллари тўғри бўлиши, транспорт воситалари юрган пайтида ёки бурилганда икки тарафдан 1 м дан кам бўлмаган жой қолдирилиши талаб этилади.\n202. Катта қияликларда ва тупроқ емирилишига (эрозияга) учраган қияликларда ювилиб кетган майдонларни тупроқ билан тўлдириш, уларнинг ювилиб кетишининг олдини олиш чораларини кўриш лозим.\n8-§. Уруғдан ва кўчатдан ўрмон барпо этишда\n203. Тўнкалардан тозаланмаган ёки қисман тозаланган майдонларда ўрмон дарахтларининг уруғлари тракторга ўрнатилган осма сеялкаларда сепилиши лозим.\n204. Ўрмон дарахтлари уруғларини сеялкаларда сепиш пайтида экиш аппаратларига қўлни тиқиб тозалаш тақиқланади ҳамда ишчиларга махсус тозалаш мосламалари берилиши ва у билан сеялкаларни тозалаш лозим.\n205. Кўчат экиш агрегати билан иш бажарилишида тракторчи ва кўчат экиш агрегатида ўтирган ишчи ўртасида сигнализация бўлиши лозим. Агрегатда ўтирган ишчи бирон-бир носозликни аниқлаганда тракторчига тракторни тўхтатиш тўғрисида сигнал бериши керак.\n206. Транспорт воситасида бир нечта ходим ишласа, улар ичидан раҳбар сайланиши лозим.\n207. Кўчат экиш агрегати билан иш бажарилаётган пайтда, кўчатларни тўғрилайдиган ишчилар ундан 10 м узоқликда бўлишлари лозим. Агрегат иш бажараётган пайтда унга чиқиш, ўтириш ва кўчат ортиш тақиқланади.\n208. Транспорт воситаси бирон-бир тўсиққа дуч келганда, бурилишларда ва бир жойдан иккинчи жойга ўтишда кўчат экувчилар агрегатда тракторчининг сигнали бўйича транспорт воситаси ўчирилгандан кейин тушишлари лозим.\n209. Текис майдонда бир вақтнинг ўзида бир нечта кўчат экиш агрегатлари билан иш бажарилаётганда улар орасидаги масофа камида 20 м бўлиши керак.\n210. Кўчат экиш ва уруғ сепиш агрегатларида маркерларни ишчи ҳолатига ҳамда транспорт воситаси ҳолатига ўрнатиш агрегат тўлиқ тўхтатилгандан сўнг амалга оширилиши лозим.\n211. Кўчат экиш агрегатлари тоғ қияликларида ишлаганда хавфсизлик талабларига риоя қилишлари лозим.\n9-§. Кўчатхоналарда ишлашда қўйиладиган\n212. Ерни тайёрлаш ва унга ишлов бериш, уруғ сепиш ва кўчат экиш транспорт воситаларида хавфсизлик талабларига риоя қилиш лозим.\n213. Кўчатхоналарга минерал ўғитлар беришда ва химикатлар билан пуркашда ишчилар ҳимоя кўзойнаклари ва респираторлар билан таъминланган бўлиши лозим.\n214. Ходимлар транспорт воситасида ташилганда уларнинг иш қуроллари транспорт воситасидаги махсус ажратилган жойларда ташилиши шарт.\n215. Суғориш ишларини ташкил қилишда сув юбориш насосларини қуйидаги ҳолатларда ўчириш лозим:\nнасосда босим кўтарилганда;\nрезина қувурлардан сув оқиб кетганда, қувурлар ёрилганда ва манометр ишдан чиққанда;\nклапанлар ишдан чиққанда.\n216. Культиватор ковлаш мосламаси билан айрим ишлар бажарилганда қуйидагилар тақиқланади:\nтрактор иш бажараётганда унинг устига ўтириш, тушиш ва культиватор устида туриш;\nкўтарилган мосламалар тагида туриш ва ётиш.\n217. Трактор билан кўчат қазиш ишлари бажарилаётганда ишчилар камида 5 м узоқликдаги масофада туришлари лозим.\n218. Иссиқхоналарда кўтарилган ромларни ушлаб туриш учун махсус тирговучлар ишлатилиши лозим.\n219. Иссиқхоналар устини қишда қордан тозалаш учун махсус тахтадан тайёрланган нарвонлардан фойдаланиш лозим.\n10-§. Уруғларни тайёрлаш ва қайта ишлашда\n220. Дарахт устидаги уруғларни тайёрлаш учун ишчилар махсус нарвонлар, кўтаргич мосламалар билан таъминланган бўлиши лозим. 15 м дан баланд бўлган дарахтлардан уруғ тайёрлаш учун махсус кўтаргичли мосламалардан фойдаланиш зарур.\n221. Уруғ тайёрлашда ишлаётган ишчилар сақланиш белбоғлари, каскалар ва кўзойнаклар ҳамда бошқа зарур ускуналар билан таъминланган бўлиши лозим.\n222. Қуйидаги ҳолларда ўрмон дарахтларидан уруғ териш тақиқланади:\nйиқилиш хавфли бўлган дарахтлардан;\nкучли ёғингарчиликда, шохлари музлаганда, шамолнинг тезлиги секундига 6,5 м бўлганда ва кучли туман бўлганда.\n11-§. Ўрмонларда кесиш ва соғломлаштириш ишларини\nбажаришда қўйиладиган хавфсизлик талаблари\n223. Ўрмонларда кесиш ишлари тасдиқланган технологик харита асосида олиб борилиши лозим.\n224. Ўрмонларда кесиш ишларида 3 тадан ортиқ ходим ишлаганда, улар орасидан биттаси раҳбар қилиб тайинланиши лозим.\n225. Бензинли ёки электр арралар билан кесиш ишларини бажаришда қуйидагилар тақиқланади:\nарра ишлаётганда бир дарахтдан иккинчи дарахтни кесишга ўтиш;\nдарахтларни кесишни бурчак остида амалга ошириш;\nдарахт кесиш ишларида махсус кўникмага эга бўлмаганларни ишлатиш;\nдарахт кесиш ишларини бажараётган пайтда кесилаётган дарахтнинг баландлигига икки баробар масофада одамлар бўлиши.\n226. Дарахт кесиш ишларини амалга оширишда қуйидагиларни таъминлаш зарур:\nдарахт кесувчининг ёрдамчиси билан бирга бўлиши;\nдарахтни очиқ жойга ёки оралиққа ва бошқа дарахтларга зиён етказмасдан ағдариш;\nйиқилиш хавфи бўлган дарахтларни биринчи навбатда кесиш;\nкесилган дарахтларни тракторларда судраш учун 5 м кенгликда йўллар очишни таъминлаш.\n12-§. Ўрмон мелиоратив ишларни олиб боришда\n227. Ўрмон мелиоратив ишлари ўрмон тузиш лойиҳаларида белгиланган ва тасдиқланган технологик карта асосида олиб борилиши лозим.\n228. Ўрмон мелиоратив ишлари (зах қочириш) катта майдонларда механизмлар ёрдамида ва кичик майдонларда эса, қўл кучи билан бажарилиши лозим.\n229. Ер ўйиш механизмлари билан иш бошлашдан олдин тўнкаларни олиб ташлаш ва майдонларни тозалаш ишлари амалга оширилиши лозим.\n230. Ер ўйиш ишлари ер ости коммуникациялари ёки электр тармоқлари бўлган тақдирда, тегишли идораларнинг масъул ходимлари билан ва ушбу ишга масъул шахс раҳбарлигида олиб борилиши лозим.\n231. Мелиорация ишларини бажаришда экскаваторлар ишлаши учун қуйидагиларни таъминлаш зарур:\nёқилғи-мойлаш материаллари билан таъминлаш;\nиш бажаргандан кейин экскаваторни хавфсиз масофага олиб, ковшини ерга тиркаб қўйиш.\n13-§. Органик ўғитлар билан ишлов беришда\n232. Органик ўғитлар билан ишлашда тракторчи-машинист асосан транспорт воситасини ишлатишдаги хавфсизлик талабларига риоя қилиши шарт.\n233. Ишни бошлашдан олдин болтли бирикмаларни, редукторда сурков мойи борлигини, транспортёр занжирларининг таранглигини текшириб кўриш ва кардан вални қўлда айлантириб, юритма механизмларда қисиб қоладиган жойлар йўқлигига ишонч ҳосил қилиш керак.\n234. Транспорт воситасига ўғит билан бирга қаттиқ нарсалар (тош, тахта ва бошқалар) тушиб қолмаслигини кузатиб туриш лозим.\nIV БОБ. УСКУНА ВА ЖИҲОЗЛАРГА ҚЎЙИЛАДИГАН\n1-§. Ўсимликларга кимёвий ишлов беришда техника\nвоситаларига қўйиладиган хавфсизлик талаблари\n235. Ўсимликларни кимёвий муҳофаза қилишда ишлатиладиган ускуна ва мосламалар мавсум бошланиши олдидан техник кўрикдан ўтказилиши лозим.\n236. Пестицидлар билан ишлашда тракторчи хавфсизлик чораларини ва заҳарланганда биринчи ёрдам кўрсатиш қоидаларини ўрганиб олгандан кейингина ишлашига рухсат этилади.\n237. Механизмлар ишлаётган вақтда болтли бирикмалар, сальниклар, зичлагичлар ва магистрал ҳолати текшириб кўрилади.\n238. Идиш қопқоқларини очиш, сақлагич ва редакцион клапанларни очиш, манометрларни бураб чиқариш тақиқланади.\n239. Аэрозол генератори ишга туширилаётганда ва тўхтатилаётганда унинг олдида туриш ман этилади.\n240. Тракторчи шахсий гигиена қоидаларига қатъий риоя қилиши зарур. Ишлаётган вақтда чекмаслик ва овқат емаслик лозим. Пестицид ёки кимёвий аралашмалар билан ишлаётган тракторчи ва ходимлар ташкилот томонидан кунига 1 л миқдорида сут маҳсулотлари (0,5 л сут ва 0,5 л қатиқ) билан таъминланиши шарт.\n241. Овқатланишдан олдин қўл, оёқларни ювиш ва оғизни чайиш лозим.\n242. Махсус кийимларни уйга олиб кетиш тақиқланади.\n243. Ўрмонларга дори пуркаш ишларини шамол тезлиги 3 - 5 м/с дан юқори бўлмаган вақтда ва фақат эрталаб ёки кечқурун бажариш керак.\n244. Ишлов берилган далада биридан иккинчисига ўтилаётганда кўриниб турадиган жойларда "Ишлов берилган ва заҳар" деган хавфсизлик белгилари осиб қўйилиши лозим.\n2-§. Техника воситаларига техник хизмат кўрсатишда ва уларни\nишга тайёрлашда қўйиладиган хавфсизлик талаблари\n245. Дала шароитларида техник хизмат кўрсатишни тракторчи-машинистнинг ўзи текис ва горизонтал майдончада бажариши лозим. Ўрмонларда ёнғинга қарши хавфсизлик қоидаларига риоя қилиш керак.\n246. Двигателни ишга туширишдан олдин кардан валнинг ҳимоя ғилофлари ва тўсиқлар борлиги ва уларнинг яроқлилигига ишонч ҳосил қилиниши зарур.\n247. Транспорт воситасини жойидан қўзғатишда сакратмасдан қўзғатиш керак. Бурилишларда транспорт воситалари ағдарилиб кетмаслиги учун уни паст узатмаларда буриш керак.\n248. Техник хизмат кўрсатишдан олдин дарахтларни кимёвий муҳофаза қилиш, транспорт воситалари ва ускуналарни дезинфекциялаб зарарсизлантириш лозим.\n249. Заҳарли химикатлар ташиладиган транспорт воситалари, чанглагич-пуркагичлар ойда камида 2 марта зарарсизлантирувчи воситалар билан сепиб зарарсизлантирилиши керак.\n3-§. Транспорт воситалари билан ишларни бажаришда\n250. Ўрмон хўжалигида транспорт воситалари ёрдамида иш бажарганда уларнинг техник ҳолатига ва техника хавфсизлиги қоидаларига риоя қилиниши лозим.\n251. Тракторчи-машинистлар тракторларни бошқаришда ихтисослиги бўйича ғилдиракли транспорт воситалари учун камида 2 йил, занжирли трактор учун эса - камида 1 йиллик иш стажига эга бўлиши керак.\n252. Тракторлар ва ўзиюрар шассиларнинг кўндаланг турғунлигини ошириш учун уларнинг ғилдираклар оралиғи мумкин қадар кенгайтирилади ёки мазкур тракторга тиркаладиган стандарт тиркамалар ғилдираклари оралиғига тенг қилиб ўрнатилади. Тракторларга орқа томонни кўрадиган кўзгу ўрнатилган бўлиши керак.\n253. Тракторларни ишга туширишдан олдин тракторларнинг рули, тормози, юриш қисми, тишлашиш муфтаси ва узатмалар қутиси, шунингдек ёритиш ва сигнализация тизими текширилиши лозим.\n254. Бир тиркамали автопоезднинг узунлиги 20 м дан, бир неча тиркамали автопоезднинг узунлиги эса - 24 м дан ошмаслиги керак. Агар Т-32 типдаги тиркамали ўзиюрар шассидан фойдаланилса, у ҳолда ўзиюрар шассининг рамасига камида 300 кг юк жойлаштириш керак.\n255. Транспорт воситаларидан фойдаланиш қоидалари ҳамда усуллари билан танишмасдан ва қўшимча йўл-йўриқ олмасдан туриб транспорт воситаларини бошқариш ман этилади.\n256. Ташкилотнинг таъмирлаш хизмати ускуналарнинг меҳнат хавфсизлиги стандартлари, уларнинг техник паспортлари, техник йўриқномалари ва ишлаб чиқарувчи заводнинг бошқа ҳужжатлари талабларига мослигини таъминлаши керак.\n257. Ташкилот томонидан асбоб-ускуналарнинг зарур техник ҳолатини сақлаб туриш учун хизмат кўрсатиш сифати яхшиланиши, режали-профилактик таъмирлаш қатъий бажарилиши ва таъмирлаш ишлари сифатининг яхшиланиши бўйича тегишли чоралар кўрилиши лозим.\n258. Асбоб-ускуналарни капитал ва жорий таъмирлаш белгиланган тартибда ишлаб чиқилган ва тасдиқланган ишларни ташкил этиш лойиҳасига мувофиқ амалга оширилиши лозим. Ишларни ташкил этиш лойиҳаларида таъмирлашни ўтказишга жавобгар шахслар, шунингдек таъмирлаш ишларининг тартиби ва ходимларнинг хавфсизлигини таъминловчи чоралар кўрилиши лозим.\n259. Таъмирлаш ишларини ўтказиш муддати ташкилотнинг бош муҳандиси томонидан тасдиқлаган йиллик режали-таъмирлаш жадвалига асосан белгиланади.\n260. Таъмирлаш ишларини ўтказишда ишларнинг бажарилиши технологик кетма-кетликда кўрсатилиши керак. Бунда қуйидагилар кўрсатилиши зарур:\n261. Таъмирлаш жиҳозлари ва ускуналари ишлаш учун қулай жойлаштирилиши, иш ҳолатида осон ўрнатилиб-ечилиши лозим.\n262. Дастгоҳлар, столлар ва стеллажлар мустаҳкам ўрнатилиши ва ишлаш учун қулай баландликка эга бўлиши лозим.\n263. Дастгоҳлар сирти силлиқ материал (пўлатли ва алюминли лист, линолеум) билан қопланган бўлиши лозим.\n264. Дастгоҳдаги исканжа соз ҳолатда бўлиши ва ушлаб турадиган буюмни етарли даражада ушлаши лозим.\n265. Дастгоҳдаги исканжалар орасидаги масофа 1 м бўлиши ва дастгоҳнинг эни 0,75 м дан кам бўлмаслиги ҳамда дастгоҳлар оралиғига 1 м дан кам бўлмаган ҳимоя тўри ўрнатилиши лозим.\n266. Қўл асбоблари қуйидаги талабларга жавоб бериши лозим:\n267. Қўл омбури ва қайчилари силлиқ ва ички томонида қўлни сиқиб қўйишдан ҳимоялайдиган таянчи бўлиши лозим.\n268. Қўл асбоблари ҳимоя қопламаси билан қопланган бўлиши лозим.\n269. Электр таъминоти тўхтаган ёки танаффус вақтида электр дастгоҳ электр токидан узилган бўлиши лозим.\n270. Электр дастгоҳда носозликлар аниқланган тақдирда, дарҳол иш тўхтатилиши керак.\n271. Сиқилган ҳаво билан ишлайдиган электр дастгоҳлари билан ишлашда уларни чанг, нам ва нефть маҳсулотлари таъсиридан сақлаш лозим.\n272. Дастгоҳларни йиғиш, қайд этиш, бириктириш элементларини қисиш, қотишма, флюс қоплаш ва бошқа йиғма деталларни ўрнатиш махсус қўлланма асосида технологик ҳужжатларда кўрсатилган тартибда амалга оширилиши лозим.\n273. Кавшарлагичда иш бошлашдан олдин қуйидаги ишларни бажариш керак:\n274. Электр ускуналар ва жиҳозларни таъмирлашдан сўнг, асбоб-ускунани ишга туширишга, ташкилот бош механиги, меҳнат муҳофазаси хизмати ходими, касаба уюшмаси вакили ва бош муҳандис тасдиқлайдиган тегишли далолатнома тузилиб, қабул қилингандан сўнг рухсат берилади.\n275. Таъмирлаш ишлари тугагач, барча кераксиз конструкциялар, асбоб-ускуналар, материаллар ва чиқиндилар цехдан олиб кетилиши, тўсиқлар, сақловчи блокировка мосламалари ўз жойига ўрнатилиши керак.\n276. Мазкур Қоидаларга амал қилиш учун жавобгарлик тегишли ишларни бажарувчи ташкилотлар зиммасига юклатилади.\n277. Мансабдор шахслар ва ходимлар меҳнатни муҳофаза қилиш Қоидаларига риоя қилмаганликлари учун қонун ҳужжатларига мувофиқ белгиланган тартибда жавобгарликка тортиладилар.\n278. Мазкур Қоидалар Ўзбекистон Республикаси Давлат архитектура ва қурилиш қўмитаси, Ички ишлар вазирлиги, Соғлиқни сақлаш вазирлиги, Қишлоқ ва сув хўжалиги вазирлиги, Ўзбекистон касаба уюшмалари Федерацияси Кенгаши, Табиатни муҳофаза қилиш давлат қўмитаси, "Ўздавэнергоназорат" инспекцияси, "Саноатгеоконтехназорат" давлат инспекцияси ва "Ўзстандарт" агентлиги билан келишилган.\n2013 йил 1 июль, 26-сон, 342-модда


Музработлик фидойи шифокорларнинг 15 нафари партиямиз нашрларига йиллик обуна бўлмоқчи - Ўзбекистон овози газетаси\nХалқимиз соғлиғини мустаҳкамлаш, оналик ва болаликни муҳофаза қилиш, жисмонан соғлом ҳамда маънан баркамол авлодни вояга етказиш мақсадида Музработ туманида хайрли ишлар амалга оширилмоқда. Ҳозирги кунда 142 мингга яқин аҳолига 260 ўринли марказий шифохона, 850 қатновга мўлжалланган амбулатория-поликлиника, 7 та тез тиббий ёрдам шохобчаси ҳамда 8 та қишлоқ оилавий ва қишлоқ врачлик пунктлари хизмат кўрсатмоқда.\nҲудуддаги айрим тиббиёт масканлари ўтган асрнинг 65-70 йилларида қурилган бўлиб, замон талабига жавоб беролмай қолганди. “Обод қишлоқ” давлат дастури асосида жорий йилда “Деҳқонобод” ва “Орият” маҳаллаларидаги собиқ амбулаториялар 2 миллиард 258 миллион сўм эвазига қайта таъмирланиб, фойдаланишга топширилди. Яратилган қулай шароит 8 минг нафардан ортиқ аҳолининг узоғини яқин, мушкулини осон қилмоқда. Туман марказидан 50 километр олисда жойлашган Райим Бўриев номли қишлоқ врачлик пунктига қўшимча “Дамас” санитар автоулови ажратилиб, тез тиббий ёрдам шохобчаси ташкил қилинганидан кўпчилик миннатдор.\nТашаббус бор жойда муваффақият бўлади. Туман ҳокимлиги ва тиббиёт бирлашмаси мутасаддиларининг саъй-ҳаракати билан “Боғи эрам” маҳалласида тиббий таянч маскани иш бошлади. Замонавий ва кўркам мажмуанинг асосий қисми Россия, Хитой ва бошқа хорижий мамлакатлардан келтирилган асбоб-ускуналар билан таъминланган.\n– Электоратимиз вакилларини ижтимоий ҳимоя қилиш ва уларга қулай шароитлар яратиш устувор вазифамиз, – деди тиббиёт бирлашмасидаги ЎзХДП бошланғич партия ташкилоти етакчиси Азамат Бекбобоев. – Ўтган ярим йилда эҳтиёжманд ва ногиронлиги бўлган 150 нафардан ортиқ кишига ногиронлик аравачалари, тиббий жиҳозлар, эшитиш мосламалари, қўлтиқтаёқлар олиб берилди. 41 нафар пенсионеримиз сиҳатгоҳларда ўз соғликларини тиклаган бўлса, ўзгалар парваришига муҳтож ва ёлғиз инсонларнинг қарийб 20 нафарига 5 миллион 600 минг сўмлик гигиеник восита ва озиқ-овқат маҳсулотлари тарқатилди. Бу каби хайрли ишларни мунтазам давом эттириш кўзда тутилган.\n– Шиддат билан ривожланаётган даврда яшаяпмиз, – дейди Музработ туман тиббиёт бирлашмаси бошлиғи, Ўзбекистон Республикаси Соғлиқни сақлаш аълочиси, ЎзХДП аъзоси Рустам Одинаев. – Барча соҳаларда тарихий ислоҳот ва янгиланишларга гувоҳ бўляпмиз. Бу жараёнларни оммавий ахборот воситалари иштирокисиз тасаввур этиб бўлмайди. Оммавий ахборот воситалари, хусусан, газеталар нафақат ахборот тарқатади, таълим-тарбия беради, муаммоларни кўтаради, одамларни улуғ ишларга даъват этади.\nШу боис, биз ҳар йили қатор газеталарга, хусусан, «Ўзбекистон овози»га обуна бўламиз. Ҳамкасбларимизнинг 300 нафардан ортиғини партиядошларимиз ташкил қилади. Соҳадаги ўзгариш ва янгиланишларни “Ўзбекистон овози” орқали мунтазам ўқиб борамиз. Танқидий-таҳлилий чиқишлар ва турли мавзулардаги мақолалар бизга манзур бўлаяпти. Яқин кўмакчи ва ишончли маслакдошимиз бўлган ўз нашримизга келгуси йил учун 15 нафар партиядошимиз йиллик обуна бўлиш истагини билдирди. Бу ташаббусни қўллаб-қувватловчи сафдошларимиз сафи янада кенгайишига ишонаман.\n– Ҳар бир партия аъзоси ёки партиямиздан сайланган депутатлар ўз газетамизга обуна бўлишга бурчли, деб ўйлайман, – дейди Ўзбекистон ХДП Музработ туман кенгаши раиси Панжи Норматов. – Ҳаётимизда телефон ва компьютернинг ўз ўрни бор, аммо газета-журналнинг аҳамияти ўзгача. Шундай экан, сиёсий партия ташкилоти ва сафдошларимиз биринчи навбатда партиямиз нашрларига обуна бўлишса, мақсадга мувофиқ бўларди. Бунга аввало ўзимиз ва депутатлар ўрнак бўлишимиз керак.


19 июн 2019, Тошкент вақти: 20:15\nСайхунобод ҳокими мактаб директорини уряпти\n"Ҳурматли Озодлик! Мен Андижонданман. Касбим ўқитувчилик. Бу йил пахтага бормадим. "Пул бер", деди бермадим. Директоримиз кўзига ёмон кўриниб қолдим. Майли, бу ҳуқуқларим учун ўзим курашяпман. Лекин, менга алам қилгани - ҳокимларнинг муштумзўрлиги, одамларни таҳқирлагани. Кўнглимдан чиқариб ушбуларни ёздим. Чоп қилиш ёки қилмаслик ихтиёрингизда".\n"Андижонлик ўқитувчи", деган имзо билан келган хат шундай бошланган ва уни эълон қилишга қарор қилдик. Хатни таҳрирсиз, муаллифнинг имло ва пунктуациясини сақлаган ҳолда бераяпмиз.\nСентябрь ойининг 15- кунида Сирдарё вилоят, Сайхунобод туман ҳокими мактаб директорларини ураётган видео эълон қилинди. Ушбу видео ОАВ ларида кенг тарқалди.\nСоддагина ўзбегим энди Сайхунобод туман ҳокимига жиноий иш очилади, энди ҳоким онасини Учқўрғондан кўради, деб ишонди.\nЛекин, ҳоким жаноблари юрибди, қилғиликни қилиб қўйиб. Уни бошлиқлари индамади, уришиб ҳам қўймади шекилли, бу ишига. Чунки бу ҳоким ҳам “мушт кетди” тизимининг бир халқаси.\nЭсладингизми, Азиз Несиннинг “Мушт кетди” ҳикоясини? Энг катта бошлиқдан ҳақорат эшитган кичик бошлиқ ўринбосарини, униси ходимини, ходими автобус кондукторини... хуллас охирги зарбага бечора тили йўқ мушук рўпара келади.\nЎзбекистонда иш юритишнинг тизими ҳам шундай. Сўкиниш энг каттасидан бошланади дейишади, Ислом Каримов ҳам кабинетига раҳбарларни олиб кириб, тепарди дейишарди.\nҲозирги "пошшо"миз ҳам ўша командадан, ўша кишининг шогирдлари. Бош вазирлик пайтида, роса ҳокимларни зир титратган. Демак, 'мушт кетди" тепадан бошланади. Катта Бош вазирни, Бош вазир вилоят ҳокимларини, улар эса туман ҳокимларини “муштлайди”.\nҲоким бечарага ҳам қийин, ярим кечаси ухламасдан сўкиш эшитганидан кейин аламини кимдандир олиши керакми? Ҳа, балли, балога қолган маҳаллий ташкилотлар раҳбарлари, фермерлар, пахтага кам одам чиқарган маҳалла раислари.\nМана, бир ҳафта олдин, 21 ноябр куни Озодлик радиоси Андижон шаҳри ҳокими Д.Раҳматуллаевнинг коллеж ва лицей директорларини хақорат қилаётган аудиоёзувини эълон қилди.\nБай-бай-бай. Бу ҳокимнинг иккита олий маълумоти бор экан. Ўқитувчиларга раҳбар бўлган экан. Лекин, унинг сўкинишларига илон ҳам пўст ташлайди. Яна интернационал сўкиниш. Нима эмиш, тварь, блядь... Эркаклар ҳаммомда айтадиган ҳақоратлар. Эй, одам бўлмай ўла, деворгинг келади. Катта қолмайди, кичик қолмайди, баб-баравар сўкади.\nБу раҳбарларга ҳам қойил. Миқ этмай, қўлини қовуштириб, эшитиб тураверади. Бундай сўкинишларни эшитавериб, тери ҳам бегемотнинг терbсидай бўлиб кетган шекилли. Гап қайтарсам, ишсиз қоламан ёки бир камчилигимни топиб қаматиб юборади, деб қўрқади.\nОр, номус қолмаган, ҳамият қолмаган, ўзига ҳурмат қолмаган. Биттаси унга қарши чиқиб, “ҳой, ўзинг ҳайвонсан, ўзинг тварсан”, деёлмайди. Ўзингни кўтанингни суғуриб оламан, демайди. Раҳматли Ҳожибой айтмоқчи, деёлмайдиямда. Чунки, Дух ўлиб бўлган.\nМана, кеча Озодликда яна ўқиб қолдим. Андижон ҳокими онаси тенги аёлни ҳам ҳайвон, шакал, ҳаром деб, ҳақорат қилибди. Ўша залда юзлаб одам бўлган бўлиши табиий. Ҳеч ким миқ этмабди.\nШу мажлисда қатнашган бир маҳалла раиси билан гаплашдим. Нима дейди, денг? “Ҳа ҳоким урса урибдида, сўкса сўкибдида, шунинг учун ҳам у ҳоким”, дейди. Э, товба қилдим, онангни ҳақорат қилиб турса ҳам, бошингни эгиб тураверсанми, десам, э, деб қўл силтайди. Баттар бўл, дедим ичимда. Ғурурингни ҳимоя қилолмасанг, оилангни ҳам ҳимоя қилолмайсан, дедим юзига. Индамади.\nАна шундай индамасак, ҳокимлар бизни сўкаверади, тепаверади. Қуллуқ қилиб тураверамиз.\nПрезидентнинг “бундай раҳбарлар - давлат сиёсатига қарши раҳбарлар”, деган гапидан кейин ҳам уйғонмаяпмиз. Чап юзимизга урса, ўнг юзимизни тутиб беряпмиз.\nЁки, ҳақиқатан ҳам “дух”имиз тамоман ўлиб бўлганми?\nOzodMaktub: "Mirziyoev hukumati ham bizni o‘gay sanashda davom etmoqda"\nOzodMaktub: "Sobiq davlat mulozimining tahlilga dosh bermas dalillari"


Коронавирус Трампнинг оёғидан чалиши мумкин\nКасалланганлар сони 63 556 636\nСоғайганлар сони 43 938 395\nВафот этганлар 1 473 183\nAҚШнинг амалдаги президенти Дональд Трамп сайлов пойгасида иқтисодий сиёсат жиҳатдан устунликка эга, аммо коронавирус унинг мавқеига путур етказиши мумкин. Бу ҳақда Россиядаги Aмерика савдо палатаси раҳбари Aлексис Родзианко РИA Новости билан суҳбатда айтиб ўтди.\nAҚШда президент сайлови 3 ноябрь куни бўлиб ўтади, бир нечта штатларда муддатидан олдин овоз бериш бошланган. Номзодлар: Республикачилар партиясидан номзод ва амалдаги Оқ уй раҳбари Трамп ва Демократик партиядан номзод Жо Байден.\n"Иқтисодий нуқтаи назардан Трампнинг устунлиги бор, чунки Байденнинг дастури тўлиқ тушунилмаган. У солиқларни ошириб, диққатини яшил иқтисодиётга қаратмоқчи бўлганлиги аниқ, аммо батафсилроқ ҳеч нарса аниқ эмас", дейди Родзианко.\n"Трампнинг асосий камчилиги — бу коронавирус. Aммо у мамлакатни иқтисодий бошқариш нуқтаи назаридан у, албатта, муваффақиятга эришган. Aммо бу муваффақиятлар энди коронавирус фонида сусаймоқда", деб давом этди агентлик манбаси.\nУнга кўра, Трамп учун асосий камчилик бу, албатта, коронавирус билан боғлиқ вазият. "Aгар коронавирус инқирози бўлмаганида, Трампнинг ғалаба қозониш эҳтимоли анча юқори бўларди. Коронавирус унинг обрўсини туширди", деди у.\n"Мен шахсан коронавирус учун кимнидир айблашим қийин. Дунёда бундай эпидемиялар мавжуд, эпидемиялар кўп марта бўлган, коронавирус ҳам шулардан биттаси. Гарчи вируснинг салбий оқибатлари Трампга боғлиқ бўлмаса ҳам, барибир, у халқ олдида жавобгар", — деди Родзианко.\nКиритилди: 12:38 24.10.2020. Ўқилди: 1287 марта. Фикрлар сони: 0 та.\nКоронавирус вакцинаси билан кимларни эмлаш мумкин эмас...


Наманганда дастлабки 3 ой давомида жами судланган шахсларнинг 224 нафари такроран жиноятга қўл урган\n08:23 / 16.04.2021\nНаманган вилоят судида жамоатчилик ва оммавий ахборот воситалари вакиллари учун матбуот анжумани ўтказилди.\nУнда 2021 йил 1-чорак давомида амалга оширилган ишлар юзасидан маълумот берилди.\nЖумладан, жорий йилнинг ўтган даврида жиноят ишлари бўйича судлов ҳайъати, туман (шаҳар) судлари томонидан жами 1 053 нафар шахсга нисбатан 825 та жиноят иши кўрилган. 774 нафар шахсга нисбатан 565 та жиноят ишлари ҳукм чиқариш билан, 275 нафар шахсга нисбатан 256 та жиноят иши бўйича ҳаракатдан тугатиш билан, 4 нафар шахсга нисбатан 4 та жиноят иши бўйича тиббий йўсиндаги мажбурлов чораси қўллаш билан якунланган.\nИнсонпарварлик тамойилига асосланган ҳолда 6 нафар шахс оқланиб, 55 нафар шахс суд залида қамоқдан озод қилинган.\nТаъкидланишича, хотин-қизларга доимий равишда моддий ва ҳуқуқий тарафлама ёрдам кўрсатиб келинаётган бўлса-да, айрим аёллар яратиб берилаётган имкониятлардан унумли фойдаланиш ўрнига, жиноятга қўл урмоқда.\n2021 йил 1-чорагида 109 нафар аёлга нисбатан жиноят ишлари кўрилган бўлиб, шундан 91 нафарига жазо тайинлаб ҳукм чиқарилган.\n2021 йил дастлабки чорак якунига кўра, 21 нафар вояга етмаган шахсга нисбатан жазо тайинлаб ҳукм чиқарилган.\n2021 йилнинг дастлабки чорагида кўриб тамомланган жиноят ишлари соҳа кесимида ўрганилганда, энг кўп МЧЖ, ҲАЖ, хусусий тадбиркор, фермер хўжалиги раҳбарлари ва ходимлари, таълим тизими ходимлари, тиббиёт соҳаси вакиллари, шунингдек, ўқувчи, талабалар, банк ходимларини ташкил этган.\nНаманган вилояти жиноят ишлари бўйича туман (шаҳар) судлари томонидан 2021 йилнинг дастлабки 3 ойи давомида жиноят ишлари билан биргаликда 8 790 нафар шахсга нисбатан 7 150 та маъмурий ҳуқуқбузарлик тўғрисидаги ишлар кўрилган бўлиб, шундан\n5 554 нафар шахсга маъмурий жазо қўлланилган ва томонларнинг ўзаро келишиб олгани сабабли 3 236 нафар шахс бўйича маъмурий ҳуқуқбузарлик тўғрисидаги ишлар тугатилган.\nНаманган вилоят суди фуқаролик ишлари бўйича судлов ҳайъати ва туманлараро судлари томонидан 2021 йил 1-чорагида 5 672 та фуқаролик ишлари кўриб тамомланган, 1 983 та ариза бўйича суд буйруқлари чиқарилган.\n2021 йил 1-чорагида судларда ер низолари билан боғлиқ ишлар сони 278 тадан 22 тагача камайган. Шунингдек, суднинг иш юритувида бўлган ишларнинг 48 таси бўйича эр-хотинлар яраштирилиб оила тикланган.\nОилавий низоларнинг олдини олиш юзасидан 311 та хусусий ажрим чиқарилган. Никоҳдан ажратиш ҳолатлари кўпайган тегишли туман Маҳалла ва оилани қўллаб-қувватлаш бўлимларига 4 та тақдимнома киритилган.\n2021 йилнинг дастлабки 3 ойи давомида жами судланган шахсларнинг 224 нафари ёки 21,3 фоиз судланувчилар ўзларига тегишли хулоса чиқармаган ҳолда такроран жиноятга қўл урган, яъни муқаддам судланган шахсларни ташкил этган.


Git - Тамғалаш\n2.6 Git асослари - Тамғалаш\nКўпгина ТБТ лар каби Git аниқ бир вазиятларни тарихдаги муҳимлар сифатида белгилаб кетишни билади. Қоидага асосан ушбу функционалдан талқинларни йўлга қўйишда фойдаланишади. Ушбу бўлимда сиз мавжуд тамғаларни (tag) қандай кўриш ва янгиларини қандай яратишни ўрганасиз. Сиз шунингдек, тамғалар тури ўзида нималарни мужассамлаштиришини билиб оласиз.\nGit да мавжуд тамғаларни кўриш онсонлик билан бажарилади. git tag териш етарли:\nУушбу команда тамғаларни алфавит тарзда тартибланган ҳолда намойиш этади; уларни қай бири биринчи яратилганлигини аҳамияти йўқ.\nТамғаларни қидириш учун шаблонларни қўллашингиз мумкин. Масалан Git омбори 500 дан зиёд тамғаларга эга. Агар сизни фақат 1.8.5 тамғалар кетма кетлиги қизиқтирса сиз қуйидагини бажаришингиз мумкин:\nGit икки хил турдаги тамғаларни ишлатади: енгил вазнли ва аннотацияланган.\nЕнгил вазнли тамға – бу тармоққа ўхшаб кетади ва ўзгартирилмайдиган аниқ бир фиксирлашга кўрсаткич.\nАннотацияланган тамғалар Git нинг маълумотлар омборида тўлиқ бир объектлар тарзида сақланади. Улар текширув йиғиндисига эга бўлишади, тамғани қўйганни номини, e-mail ва санани сақлайди, шарҳларга эга бўлиши, имзоланган ва GNU Privacy Guard (GPG) ёрдамида текширилиши мумкин. Одатда юқорида санаб ўтилган маълумотларга эга бўлиш учун аннотацияланган тамғалар яратиш тавсия этилади. Лекин сиз вақтинчаликка тамға яратмоқчи бўлсангиз ёки қайсидир сабабга кўра бошқа маълумотларни сақлашни хоҳламасангиз у ҳолда енгил вазнли тамғаларни яратиш ҳам етарли.\nGit да аннотацияланган тамғалар енгилгина яратилади. Энг содда услуб tag командаси бажарилаётган вақтда -a параметрини кўрсатиш:\n-m опцияси тамға билан сақланадиган тамғага тегишли ҳабарни киритиш имконини беради. Агар аннотацияланган тамғага ҳабар киритилмаса Git уни киритишингиз учун таҳрирловчини ишга туширади.\nСиз git show командаси ёрдамида тамғаларни тамғаланган фиксирлашлар билан кўришингиз мумкин:\nУ ўрнатилган тамға ҳақида, тамғаланган фиксирлашлар санаси тўғрисидаги маълумотни беради ва фиксирлаш ҳақидаги маълумотдан олдин келувчи аннотацияловчи ҳабарни ҳам беради.\nЕнгил вазнли тамғалар\nФиксирлашларни тамғалашни яна бир усули бу - енгил вазнли тамғалаш. Мазмунан бу фиксирлашнинг текширув йиғиндисини файлга сақлангани - бошқа ҳеч нарса эмас. Енгил вазнли тамғани яратиш учун -a, -s ёки -m опцияларини берманг:\nБу сафар сиз агар git show командасини ушбу тамғада чақирсангиз қўшимча маълумотларни кўрмайсиз. Команда фақат тамғаланган фиксирлашни кўрсатади:\nТамғаларни кечроқ ўрнатиш\nСиз шунингдек ўтиб кетган фиксирлашларга тамғалар яратишингиз мумкин бўлади. Фараз қиламиз сизнинг фиксирлашларингиз тарихи қуйидаги кўринишда:\nЭнди айтайлик сиз “updated rakefile” фиксирлаши бўлган жойда v1.2 ном билан тамғалашни унутгансиз. Сиз кечроқ ҳам тамғалашни киритишингиз мумкин. Фиксирлашни тамғалаш учун уни текширув йиғиндисини (ёки уни қисмини) команда охирида келтиринг:\nСиз фиксирлаш тамғаланганини кўришингиз мумкин:\nОдатий ҳолатда git push командаси тамғаларни узоқ масофадаги серверга юбормайди. Уларни яратганингиздан сўнг тамғаларни жўнатиш ҳақида кўрсатиш керак. Ушбу жараён тармоқларни юбориш каби амалга оширилади – git push origin [тамға номи].\nАгар сизда бир қанча тамғалар бўлса ва сиз уларни бир команда билан ҳаммасини юборишни хоҳласангиз git push командасида --tags опциясини ишлатишингиз мумкин. Бундай вазиятда сизни барча тамғаларингиз юборилади агарда албатта улар серверда бор бўлмаса.\nЭнди кимдир сизни омборингиздан клонласа ёки pull командасини бажарса у қўшимча тарзда сиз яратган тамғаларни ҳам олади.\nСиз аслида тамғаларни текшира олмайсиз Git да, токи улар ҳамма жойда бўлмаса. Агар сиз сизнинг ишчи каталогингиздаги омборингизга махсус тамға сифатида талқинни қўймоқчи бўлсангиз сиз махсус тамғали тармоқ яратишингиз мумкин:\nАлбатта агар сиз буни қилсангиз ва фиксирлашни бажарсангиз, сизнинг version2 талқинингизда янги ўзгаришлар бўлиши мумкинлиги туфайли у сизнинг v2.0.0 тамғангиздан бирозгина фарқ қилиши мумкин, шунинг учун уни бажаришда эътиборли бўлиш керак бўлади.


Жиғилдон қайнаши тўғрисида хато тасаввурлар\nЖиғилдон қайнаши ва у чақирадиган муаммоларни даволаш ҳақида кўпгина – баъзида ҳақиқатга яқин, баъзида эса ундан йироқ тасаввурлар мавжуд. Гарчи мақсади эзгу бўлишига қарамасдан, нотўғри фикрларга олиб бориши ва ҳаттоки сизнинг муаммоингизни самарали ечимларини топишингизда халал бериши ҳам мумкин.\nҚайси тасаввурлар ҳақиқий ҳисобланмаслигини аниқлаб олиш керак.\nСут жиғилдон кислотасини нейтрализация қилади.\nБу ҳақиқат эмас. Сут – жиғилдон қайнашини чақирадиган маҳсулотлардан биридир, чунки сут ёғлари ва оқсиллари меъда кислотасини ишлаб чиқарилишини тезлаштиради. Истеъмол қилингандан кейин у оксидланади, шунинг учун қизилўнгачнинг қўзғалиши ва куйишиш билан боғлиқ муаммолар тўхтамайди, балки кучаяди.\nОч қоринга лимон шарбати жиғилдон қайнашини бартараф қилади.\nБу ҳақиқат эмас. Лимон шарбати қизилўнгач сфинктери мушакларини бўшаштиради, бунинг натижасида қизилўнгачга янада кўпроқ кислота кириб боради. Айниқса қишки даврда, кўпинча шамоллаш ривожланадиган вақтда, лимонларни ва лимонли ва асалли чойнинг истеъмол қилиниши ҳолатни ёмонлаштириши мумкин, чунки бу кислотанинг қайтишини ва қизилўнгачнинг қўзғалишини янада кўпроқ оширади. Йўтали бўлган беморларда, йўтал қўшимча кислота мавжудлиги сабабли қайталаниши мумкин. Йўтал қорин бўшлиғида босимни оширади ва кислотани тепага итариб чиқаради, бу шунингдек жиғилдон қайнашини ҳам кучайтиради.\nЖиғилдон қайнашини олдини оладиган дори воситаларини қабул қилиниши сабабли овқат ҳазм бўлмайди.\nМеъданинг асосий вазифалари – овқатни қабул қилиш ва уни яхшилаб аралаштирилган меъда бўтқасига қайта ишлашдир. Меъда ширасидаги хлорид кислота оқсилларни эритади, овқат ҳазм қилиш ферменти пепсин эса уларни компонентларга парчалайди. Кейинги парчаланиш ингичка ичакда содир бўлади. Кислотали меъда шираси овқат билан меъдага тушиб қоладиган кўпчилик бактерияларни йўқотади. Протон помпа ингибиторлари кислотанинг секреция қиладиган нуқтасида таъсир қилишига қарамасдан, меъёрдаги овқат ҳазм бўлиши учун етарлича кислота ҳосил бўлади.\nЖиғилдон қайнашини бартараф қилишни имкони йўқ.\nБу ҳақиқат эмас. Ривожланган мамлакатларда истиқомат қиладиган ҳар тўртинчи катта одам ҳар ойда жиғилдон қайнашини бошдан кечиради. Кўпчилик одамлар жиғилдон қайнашини тунда ёки ҳафтасига икки ёки ундан ортиқ кун давомида такрорланадиган жиғилдон қайнашини бошдан кечиради. Бу ҳаёт сифатига катта таъсир кўрсатади. Доимий азобли жиғилдон қайнашида самарали даволаш зарурдир. Нольпаза 20 мг препарати каби протон помпа ингибиторлари жиғилдон қайнашини самарали бартараф қилади, чунки улар таъсирни 24 соат давомида таъминлайди. Шундай қилиб, сиз симптомлар ҳақида доимо ташвишланмасдан аввалгидек ҳаёт кечиришни давом эттиришингиз мумкин.\nАгар ёстиқлар ёрдамида ётоқнинг бош томони кўтарилса, бу жиғилдон қайнаши симптомларини енгиллаштиришга ёрдам беради.\nБу муаммони ҳал қилишнинг жуда ҳам тўғри усули эмас. Агар сиз ётганингизда жиғилдон қайнаши кучаяётган бўлса, бош ва кўкракни оёқлар ҳолатидан юқорироқ ушлаш мумкин. Бироқ, сизнинг ёстиқлар ёрдамида ҳосил этилаётган ҳолатингиз қоринда босим кучи ошишини таъминлайди. Кўтаргичлардан фойдаланиб ёки ётоқнинг асосини кўтариб, ётоқнинг бош томонини кўтаринг. Ётган ҳолатда, қизилўнгач сфинктерига энг кам босимни кўрсатадиган ҳолатни топишга ҳаракат қилинг.


Ўзбекистон Ёзувчилар уюшмаси » 2014 » Август\nАсосий 2014 Август\nСатрлар/Таблица\tОйлик архив: Август 2014\n31.08.2014 Комментарии к записи Байрам тадбирлари отключены\nМустақиллигимизнинг йигирма уч йиллигини “Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” ғояси асосида янги меҳнат зафарлари, улкан бунёдкорлик ишлари, турли соҳалардаги муваффақиятлар билан кутиб олиш бугун ҳар… батафсил »\nМаърифатпарвар шоир ёд этилди\n30.08.2014 Комментарии к записи Маърифатпарвар шоир ёд этилди отключены\nЭл-юрт ва миллат дардини куйлаган, эътиқод ва маънавиятга хизмат қилган зотлар хотираси одамлар қалбида мангу яшайди. Бўстонлиқ туманида яшаб ижод қилган Сирожиддин ибн Мирзоҳид Охунд – Сидқий Хондайлиқий ана шундай… батафсил »\nБахтиёр Нуриддинов. У дунё харидори (ҳикоя)\n30.08.2014 Комментарии к записи Бахтиёр Нуриддинов. У дунё харидори (ҳикоя) отключены\nУзоқнинг иши қийин-да. Ҳеч бунақа бўлади деб ўйламаганди. Отасининг сўнгги дамларида ёнида туролмади. Акаси билан укаси ҳар қалай бошида бўлишди. Иссиқ-совуғига қарашди. Охирги сўзларини, насиҳатларини эшитишди. У бўлса… ҳеч киммас,… батафсил »\n30.08.2014 Комментарии к записи Ёзувчилар уюшмаси вилоят бўлимларида отключены\nCамарқанд. Самарқанд шаҳридаги Пушкин номли вилоят ахборот ресурс марказида Мустақиллик байрами муносабати билан “Истиқлол-ҳамиша бахтимдасан!” деб номланган мушоира ташкил этилди. Унда вилоятда истиқомат қилаётган таниқли ижодкорлар, “Садоқат” ижодий тугараги аъзолари,… батафсил »\nВАТАН УЧУН ЯШАЙЛИК!” танлови ғолиблари\n29.08.2014 Комментарии к записи ВАТАН УЧУН ЯШАЙЛИК!” танлови ғолиблари отключены\nЎзбекистон Ёзувчилар уюшмаси томонидан Ватанимиз мустақиллигининг 23 йиллигига бағишлаб, она диёримизда амалга оширилаётган кенг кўламли ислоҳотлар, Ўзбекистонимизнинг буюк келажаги йўлидаги улуғвор янгиланишлар, замондошларимизнинг ёрқин сиймолари акс эттирилган, юксак маҳорат билан… батафсил »\nЎзбекистон Ёзувчилар уюшмаси қошида “Ижод” китоб дўкони ва янги кутубхона очилди. (фотолавҳа)\n29.08.2014 Комментарии к записи Ўзбекистон Ёзувчилар уюшмаси қошида “Ижод” китоб дўкони ва янги кутубхона очилди. (фотолавҳа) отключены\n29.08.2014 Комментарии к записи Ёзувчилар уюшмаси вилоят бўлимларида отключены\nНавоий. “Тамди шаругери” газетаси ижодий жамоаси таниқли адиб Абубакр Шектибаев бошчилигида Томди туманида ташкил этилган “Арай” ёзги болалар дам олиш оромгоҳида “Ягонасан муқаддас Ватаним, севгим ва садоқатим сенга бахшида, гўзал… батафсил »\nЯнги зиё масканлари очилди\n28.08.2014 Комментарии к записи Янги зиё масканлари очилди отключены\nЎзбекистон Ёзувчилар уюшмаси қошида “Ижод” китоб дўкони ва янги кутубхона очилди. Зиё масканининг очилишига бағишланган тадбирда атоқли шоир ва адиблар, адабиётшунос олимлар, ёш ижодкорлар ва адабиёт мухлислари иштирок этишди. Китобнинг… батафсил »\n28.08.2014 Комментарии к записи Ёзувчилар уюшмаси вилоят бўлимларида отключены\nНаманган. Вилоятда Мустақиллик байрами арафасида пойтахтдан ташриф буюрган тарғибот гуруҳлари иштирокида ўтказилаётган маънавий-маърифий ва маданий тадбирлар қизғин давом этмоқда. Норин, Наманган, Тўрақўрғон ва Уйчи туманларида, Ровот шаҳарчасидага қарашли фуқаролар йиғинларида,… батафсил »\n27.08.2014 Комментарии к записи Ёзувчилар уюшмаси вилоят бўлимларида отключены\nФарғона. Қўқон шаҳар “Коинот” болалар оромгоҳида Фарғона, Андижон ва Наманган вилояти ёшлари иштирокида ёшлар марафони уюштирилди. Шу куни Марғилон шаҳар ёшлар хиёбонида “Борингга шукр эй, Она тупроқ” деб номланган маданий… батафсил »\nCамарқанд. Тайлоқ туманидаги Болалар мусиқа ва санъат мактабида “Истиқлолни куйлайман!” мавзуида адабий кеча ташкил этилди. Унда санъатсевар болажонлар Мустақиллик байрамининг 23 йиллиги олдидан тайёрлаган, Ватан ва Истиқлол мадҳига бағишланган қўшиқларини… батафсил »\n26.08.2014 Комментарии к записи Ёзувчилар уюшмаси вилоят бўлимларида отключены\nНавоий. Ёзувчилар уюшмаси вилоят бўлими ҳамда “Горняк” газетаси ижодий жамоаси ҳамкорликларида Навоий кон металлургия давлат корхонасига қарашли “Кетмончи” ва “Жанубий” кон бошқармалари меҳнат жамоалари ҳузурида “Ягонасан муқаддас Ватаним, севгим ва… батафсил »\nТоштемир Турдиев. Қадриятлар қадр топаётган Денов\n26.08.2014 Комментарии к записи Тоштемир Турдиев. Қадриятлар қадр топаётган Денов отключены\nИнсоният тарихини кузатиб шундай хулосага келиш мумкинки, иқтисодиётдаги муваффақиятлар маърифат ва маданиятнинг юксак даражада эканлигидан далолатдир ва айни пайтда иқтисодиётни ривожлантирмай, илмий-маърифий юксакликларга эришиб бўлмас экан. Бу жўнгина фикрга иқрор… батафсил »\nЭнахон Сиддиқова. Эрк гуллатган кунлар\n26.08.2014 Комментарии к записи Энахон Сиддиқова. Эрк гуллатган кунлар отключены\nТанишимнинг ўғли Нодирбекни шаҳарнинг қоқ марказида учратиб қолдим. — И-йи-е?! Сизни тоза россиялик бўлиб кетди деб эшитгандим. Бормисиз? Нодирбек бу гапларимдан хижолатомуз қизариб ерга қаради: — Опа, Ростини айтсам, ўз… батафсил »\nСалим Ашур. Қанотли товушлар\n21.08.2014 Комментарии к записи Салим Ашур. Қанотли товушлар отключены\nДунёнинг бахти шундаки, унинг яхши шоирлари кўп. Шоирлар дунёни ичкарисидан юлдуз бўлиб ёритиб турадилар. Ўз йўли, ўз услубига эга шоир Рустам Мусурмон ижодида «ичкари» тушунчаси алоҳида моҳият касб этади. Шоир… батафсил »\nБаҳора Эргашева. Уйғун тақдир, уйғун қалам\n20.08.2014 Комментарии к записи Баҳора Эргашева. Уйғун тақдир, уйғун қалам отключены\nБугун ушбу мақолада ҳаёт ташвишларидан йироқ, айбу гуноҳларга бегона, армон ҳидлаб улгурмаган кўнгли орзуларга лиммо-лим, биргина табассумига бутун олам қувончини сиғдира олган болалар дунёси ва ушбу дунёга кириб боришнинг уддасидан… батафсил »\nМаргарете Нойманн. Мария (Ҳикоя)\n19.08.2014 Комментарии к записи Маргарете Нойманн. Мария (Ҳикоя) отключены\nXX аср немис адабиётининг сермаҳсул вакили, адиба ва шоира. Кёнигсбергдаги ижтимоий-педагогик семинарияда таҳсил олган. “Йўл дала бўйлаб ўтади”, “Гўрков”, “Севишганлар”, “Яшил салон”, “Магда Адомайт” сингари романлар, юзлаб шеърлар ҳамда ҳикоялар… батафсил »\nДаврон Ражаб. Сайёҳ туйғулар\n19.08.2014 Комментарии к записи Даврон Ражаб. Сайёҳ туйғулар отключены\nБиз тезкор бир асрда яшаяпмиз. Тирикчилик ташвиши ҳамма вақтимизни тортиб олиб қўймоқда. Аммо кўнгил барибир гўзалликка, инжа туйғуларга ташна. Биз бундай соҳир ҳисларни сўзсиз адабиётдан топамиз.Тараққиёт тезликларидан, шовқин-суронидан безган юракларга… батафсил »\nАлексaндр Сергeевич Пушкиндан янги таржималар\n18.08.2014 Комментарии к записи Алексaндр Сергeевич Пушкиндан янги таржималар отключены\nДўстларимга Йўқ, маддоҳ эмасман, шоҳнинг шаънига Холис олқишларим сатрлаб тизсам: Мен дадил кўнглимни очгайман унга, Чин қалб сўзларимни айтгум чинакам. Мен уни шунчаки яхши кўраман. У ҳушёр, ҳақиқат ила йўл… батафсил »\nАдҳамбек Алимбеков. Адабиёт кўнгил ишими?\n16.08.2014 Комментарии к записи Адҳамбек Алимбеков. Адабиёт кўнгил ишими? отключены\nАбдулҳамид Чўлпон “Адабиёт яшаса- миллат яшар” деганда адабиётнинг ижтимоий вазифаси улуғлигини назарда тутмаганмикан. Кейинги вақтларда адабиёт хусусида сўз кетган айрим илмий давраларда ёки турли учрашувларда адабиёт кўнгил иши, ижодкор ҳохласа… батафсил »\n1 / 3123Кейинги »


10:16 / 04.11.2016\nАҚШ конгрессида АҚШ президенти лавозимига номзод Хиллари Клинтон давлатга хиёнат қилишда айбланди. Конгресснинг қуйи палатаси ички хавфсизлик қўмитаси раҳбари Майкл Макколнинг айтишича, хизмат доирасида шахсий почтасидан фойдаланган собиқ АҚШ давлат котибининг бепарволиги сабабли энди "душманлар" махфий ахборотга эга бўлдилар ва барча америкаликларга хавф солишлари мумкин. Бу ҳақда РИА “Новости” ахборот агентлиги хабар бермоқда.\n"У бизнинг душманларга ахборот тақдим қилди ва энди улар жуда нозик ахборотга эгалар. Бу эса нафақат Клинтон ва АҚШ миллий хавфсизлигига, балки хорижда хизмат қилувчи барча АҚШлик эркак ва аёлларга хавф солмоқда", деб айтди Маккол Fox News телеканали эфирида.\nМаълум қилинишича, АҚШ Федерал қидирувлар бюроси хорижий разведка хизматлари Клинтоннинг электрон мактубларидан воқиф бўлганларига 99 фоизга ишончи комил. Маълумотларга кўра, камида 5 та давлат разведкачилари Клинтон мактубларини ўқишган.\nэлектрон почта Хиллари Клинтон АҚШ конгресси давлатга хиёнат хорижий разведка


Қорачиқ > Туркистон хабарлари > Қозоғистонда илк коронавирус ҳолати\nҚозоғистонда илк коронавирус ҳолати\nҚозоғистон соғлиқни сақлаш вазири Елжан Биртанов ўлкада 3 нафар кишининг коронавирусга чалинганлигини маълум қилди.\nҚозоғистондаги илк коронавирус хастаси 9 март куни Германиядан учиб келди. У билан бирга келган 73 нафар йўловчилар аниқланиб, карантинга жойлаштирилади.\nИккинчи касал 12 март куни келди. У билан бирга келган 12 киши, жумладан экипаж аъзолари ҳам дарҳол Алматидаги инфекцион стационарга карантинга жойлаштирилди.\n13 март куни Алматига Германиядан учиб келган икки нафар Қозоғистон ватандошида коронавирус инфекцияси аниқланган.\nСоғлиқни сақлаш вазири Биртанов “Ҳурматли ватандошлар, ҳозир мураккаб вазиятдамиз. Биз ҳозир врачларимизни, чегара хизматчилари ва полиция ходимларини қўллаб-қувватлашимиз керак. Улар оғир ишни амалга оширмоқда.\nИмкон борича учрашув, тадбир ва тўйларга борманглар. Уйингизда бўлинг. Уйда ҳам қиладиган ишлар топилади. Масалан китоб ўқиш, фильм томоша қилиш. Ҳозирча мана шундай тавсиялар. Имкон борича уларга амал қилинг. Шунда барча муаммолар ҳал бўлади” деб гапирди.


Собиқ президент аксилкоррупция қўмитасига сўроққа чақирилди\nАрманистоннинг собиқ президенти Серж Саргсян тадбиркор Сильва Амбарцумян кўрсатмасига асосан айбланувчи сифатида сўроқ қилиш учун коррупцияга қарши кураш қўмитасига чақирилди.\n"Ҳозиргина аксилкоррупция қўмитаси раҳбари Мушегяндан мамлакатнинг иккинчи президенти Саргсян айбланувчи сифатида сўроққа чақирилгани хабарини олдим. Кулгили томони шундаки, тадбиркор аёлнинг собиқ президентга пора берганига оид кўрсатмаси ўрганиб чиқилганидан сўнг орадан уч ярим йил ўтиб, шу қарорга келишибди", дея хабар беради Серж Саргсяннинг адвокати Амрам Макинян Facebook ижтимоий тармоғи орқали.\nУнинг сўзларига кўра, Саргсян бундан икки йил олдин порахўрлик ҳақидаги иш бўйича гувоҳ сифатида сўроқ қилинган эди. Бугунги кунгача эса ҳеч қандай янги ҳолат пайдо бўлгани йўқ.\nАмбарцумян яна бир собиқ президент - Роберт Кочарян иши бўйича олиб борилган ҳаракатларда ҳам кўзга ташланади. Тадбиркор аёл унга қарши берган шикоят асосида собиқ президент Амбарцумянга тегишли компанияга ёрдам бериш учун мансаб ваколатларидан фойдаланганликда айбланган. Тергов органи талқини бўйича, тадбиркор аёл гўёки Кочарянга 3 миллион доллар миқдорида пора берган. Президент администрацияси собиқ раҳбари Армен Геворгян 1 миллион доллар пора олганликда айбланган. Кочарян эса Амбарцумянни туҳматда айблаб, уни судга берган.\nАпрель ойи бошида Ереван суди Кочарянга нисбатан "конституцион тузумни ағдариш" моддаси бўйича юритилган жиноий таъқибни тўхтатган. Бироқ гаров тарзидаги эҳтиёт чорасини бекор қилмаган ва бунинг учун белгиланган 4 миллион доллардан ортиқроқ сумма миқдори ўзгаришсиз қолган.


“Пора берсанг, яхши пенсия оласан”\nОзодлик мухлисларидан бири Ўзбекистонда яхши пенсия олиш учун 200 доллар пора бериш лозимлигини айтади.\nХоразм вилоятининг Хонқа туманидан қўнғироқ илган пенсионер Ражаббой Қуронбоевнинг айтишича, пора берилса, пенсия ҳам яхши тайинланар экан.\n- Ўтган йил пенсияга чиққан эдим. Пенсия ҳам бир муаммо экан. 200 доллар берсанг, документингга қарамасдан пенсия тайинлар экан.\nШундай муаммо қилдиларки, документ олиб боришни ҳам билмайсан у ерга. Мажбур бўласан пулни беришга. Пулни бердим. Уйимга келиб, олмаган пенсиямни ювишди, пенсия бўлимидан ходимлар.\nКейин менинг состояниемни кўриб: “Яна шунча пул олиб келасиз”, деди. Мен "яна 200 долларми?" десам, ўртада турган посредник 100 долларини олиб қолиб, 100 долларини берган экан. Мен мажлис бўлиб турган ерда булар билан уришиб қайтариб олдим пулимни.\nШундан кейин мени сарсон-саргардон қилиб ҳам аризани, ҳам тушунча хатини менинг номимдан ëзиб, "мен минимал пенсияга розиман", деб ëзилган. Ҳозир менинг мустақилликдан кейинги стажимни йўққа чиқариб туришибди. Азоб бердилар. Қариган пайтимда жуда балога қолдим мен,- дейди хонқалик суҳбатдош.\n“Ўзбек божхоначилари дастидан дод!”\nдейди Қозоғистонга деқончилик қилгани келаётган наманганлик Исломжон, унинг экишга олиб келаётган уруғларини ўзбек божхоначилари олиб қўйганидан шикоят қилар экан.\n- Қозоғистонда деҳқончилик қиламиз биз. Тарвуз-қовун дегандай нарсаларни экамиз. 17 апрел куни йўлда келишда 49 кило уруғимизни Ўзбекистон таможняси олиб қўйди.\nОзодлик: Ниманинг уруғи эди?\n- Қовун, тарвуз, сабзи уруғи эди. Унақаларни Ўзбекистондан олиб чиқиб кетиш мумкин эмас экан. Камайиб қоларкан Ўзбекистонда уруғ. Кейин биз 20 минг танга пул таклиф қилдик. Улар кўнмади. “Биз бола-чақани деб келаяпмиз шунча жойдан”, десак ҳам тушунмади. Нима қилади ҳайронман.\nОзодлик: Олиб чиқиш балки қонунан мумкин эмасдир?\n- Қонунан мумкин бўлмаса, ака, ахир биз бу ëқда деҳқончилик қиламиз. Ҳозир мана бу ерда қийналиб юриб зўрға топдик уруғларни. 2 ярим миллионга топдик ҳаммасини. Кейин посредник қўйган эдик. Бошқаларга сотиб юборибди дейишди. Қийнаб юборади-да. Бундан Қозоғистоннники яхши. Ҳар сафар яхши кутиб олади. Таможняда турадиган битта йигит бор. Кетаëтганда ҳам декларацияни нотўғри ëзиб қўйсак, пулни олиб қўяди. Бўлмаса тўғри борамиз. Уруғ энди мумкин бўлса керак. 4 йилдан бери ишлайман. Биринчи марта бўлди бу.\nОзодлик: Нимага деҳқончиликни Ўзбекистонда қилмайсизлар?\n- Бу ëқда расход камроқ, ер арзонроқ. Шунинг учун Қозоғистонда қиламиз. Қийинчилик йўқ. Нотўғри гапирмайди. Нурғали деган фермерда ишлаймиз. Кетаëтганда вообше қийнайди. Битта-битта текшириб, хотин кишини хотин киши, эркак кишини эркак киши текшириб, худди ноқонуний нарса олиб кетаëтгандай. Наманган вилояти, Чуст тумани, Олмос қишлоғи ҳаммаси деҳқон. Ичида битта нотўғриси йўқ. Ҳаммаси тўғри ишлаб, қора меҳнат қилиб келган. Қийнайди-да. Қозоғистонда яхши кутиб олади 100 кило уруғ билан ҳам, - дейди наманганлик Исломжон.\n“Бин Ладинни Обама бекорга ўлдиргани йўқ”\nдейди наманганлик тингловчи Нодирбек, бу воқеага ўз муносабатини билдирар экан.\n- Усама бин Ладин ўлдирилиши бўйича фикримни билдирмоқчи эдим. Ладиннинг ўлдирилиши Обаманинг режасидаги иш эди. Барак Обама бин Ладинни ўлдириб бунинг орқасидан мусулмонларга ëрдам беришга ҳаракат қилса керак.\nОзодлик: Нима учун шундай деб ўйлайсиз?\n- Чунки у президентликка келишдан олдин ислом олами билан яқин алоқа қиламиз деган нарсаларни олдинга сурган эди. Шунақа фикр билдирган эди. Тўғридан тўғри мусулмонларга ëрдам беришга қўрқадику. Америка ëки Европанинг ишончини йўқотаман деган мақсадда тўғридан тўғри ëрдам бера олмайдида. Усама бин Ладинни ўлдириб мусулмонларга душман қилиб кўрсатиб шунинг орқасидан уни ўлдиргандан кейин Усама бин Ладиндан кўра кўпроқ динга, исломга хизмат қилса керак деб ўйлайман, дейди Нодирбек.


Россия учоғи Эстония чегарасини бузди\n17 январ 2021, Тошкент вақти: 12:31\nРоссия чегара хизматига қарашли Ан-148 учоғи Эстония чегарасини Вайндлоо ороли ҳудудида ноқонуний бузиб ўтди.\nЭстония Мудофаа кучлари Бош штабининг маълум қилишича, чегара бузилиши ҳолати 1 ноябрда куннинг биринчи ярмида қайд этилган.\nРус самолёти Эстония ҳудудида 1 дақиқа бўлгани айтилмоқда.\nЭстония ҳарбийларига кўра, Ан-148 ўз йўналиши тўғрисида аввалдан ахборот берган, бироқ эстон диспечерлари билан алоқага чиқмаган.\nМазкур воқеа юзасидан Эстония ташқи ишлар вазирлиги Россия элчисини чақиртириб, норозилик нотасини топширган.


Қозоғистонни жанжал билан тарк этган мураббий Ўзбекистонга Олимпиаданинг "олтин"ини тақдим этди — Sof.uz\n5.08 19:42 1008 Ўзбекистон\nҚозоғистонлик Ержас Болтаев тўрт карра жаҳон рекордининг эгаси, оғир атлетикачи Иля Ильиннинг шахсий мураббийи эди, лекин у Токио-2020 чемпионларини тарбиялаш учун Ўзбекистонга жўнаб кетган, деб хабар беради Қозоғистон матбуоти.\nЎзбекистон Токиода бўлиб ўтган Олимпиада ўйинларида ҳозиргача учта медални қўлга киритди, улардан иккитаси олтин. Улардан бирини оғир атлетикачи Aкбар Жўраев, қозоғистонлик мураббий Ержас Болтаевнинг шогирди.\nБеш йил олдин, Рио-2016 ўйинларида Болтаев оғир атлетика бўйича қозоғистонлик мураббий Aлексей Ни билан зиддиятга учради, натижада мураббий шогирди Aлександр Заичиков чиқишидан олдин Олимпиадада аккредитациядан маҳрум қилинди. Балки шунинг учун ҳам у пойдевордан бир қадам нарида тўхтади.\nЭнди Болтаев Ўзбекистон учун Олимпия чемпионларини тарбиялаяпти, деб қайд этди Қозоғистон матбуоти.


АҚШ ҳарбийлари Толибонга қарши жангларда иштирок этмоқда\n26 май 2022, Тошкент вақти: 01:16\nАфғонистон ҳукумат кучлари аскари.\nАҚШ ҳарбийлари Ҳилманд вилоятида афғон ҳукумат кучларига Толибонга қарши жангларни олиб боришда кўмаклашмоқда.\nАҚШ қўмондонлиги 12 октябрь куни Толибонни бу борада огоҳлантирди ва “ҳужумларни зудликда тўхтатиш”га чақирди.\nАҚШ Қуролли кучлари расмий вакили полковник Сонни Леггетт Твиттер саҳифасида сўнгги икки кунда Ҳилмандда бораётган жангларда Америка ҳарбийларининг иштирок этиши АҚШ ва Толибон февраль ойида имзолаган шартномага зид эмаслиги ҳақида ёзди.\nЛеггеттга кўра, АҚШ ҳарбийлари иттифоқчиларни ҳимоя қилиш мақсадида Толибон зарбаларини қайтарган.\nАйни пайтда Афғонистон ҳукумати ва Толибон вакиллари Қатарда тинчлик ўрнатиш бўйича музокараларни давом эттирмоқда.


Назарбоев Тўқаевни Қозоғистон президентлигига номзод сифатида кўрсатишни таклиф қилди. Таклиф бир овоздан маъқулланди » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Назарбоев Тўқаевни Қозоғистон президентлигига номзод сифатида кўрсатишни таклиф қилди. Таклиф бир овоздан маъқулланди\nНазарбоев Тўқаевни Қозоғистон президентлигига номзод сифатида кўрсатишни таклиф қилди. Таклиф бир овоздан маъқулланди\n23-04-2019, 17:48, admin\nNur Otan партияси раиси Нурсултон Назарбоев Қосим-Жўмарт Тўқаевни Қозоғистон президентлигига номзод сифатида кўрсатишни таклиф қилди, деяхабарберди Tengrinews.\n«Nur Otan партиясининг раиси сифатида, менкўриб чиқиш учун қурултой кун тартибига Қосим-Жўмарт Тўқаев номзодини Қозоғистон президенти лавозимига кўрсатиш масаласини киритаман. У билан кўп йиллар давомида биргаликда ишлаган инсон сифатида уни мамлакатда ушбу лавозимга энг муносиб номзод деб ҳисоблайман. Тўқаев мустақилликнинг илк йиллариданоқ турли жойларда мен билан бирга ишлаган. У Қозоғистон ташқи сиёсатини мен билан бирга қурган. Унинг дипломатик мақоми чет элда жуда қадрланади. У БМТ бош котибининг ўринбосари бўлиб, жуда тажрибали давлат сиёсатчиси бўлганини биласиз», — деди Назарбоев партиянинг навбатдан ташқари XIX қурултойида.\nНазарбоевнинг таъкидлашича, Тўқаев Қозоғистон учун энг қийин даврда ҳукуматни бошқарган.\n«1998 йили Осиёдаги инқирози даврида у иқтисодиётимизни қайта тиклашда иштирок этган. 1990 йиллар охири ва 2000 йилларнинг бошида у бир қанча муҳим ислоҳотларни амалга оширган ва шундан сўнг бизда иқтисодиётимизни ривожлантириш учун йўл очилди. Ўша йилларда у менинг Миллий жамғарма ташкил этиш тўғрисидаги ғоямни қўллаб-қувватлаган. Тараққиёт институтлари, уй-жой—жамғарма банки ишга тушган, ижтимоий модернизация йўлида илк қадамлар қўйилган. Янги пенсия тизими шакллантирилган. Сенат раиси сифатида у парламентаризм ривожи учун ҳам улкан ҳисса қўшган. Ўтган йиллар давомида у менинг содиқ сафдошим бўлди», — дея қўшимча қилди Қозоғистоннинг биринчи президенти.\nҚурултой қарорига кўра, Қосим-Жўмарт Тўқаев бир овоздан президентликка номзод сифатида кўрсатилди.\n«Биз бир қарорга келиб, Nur Otan партиясидан ягона номзодни аниқладик. Бир овоздан қўллаб-қувватлаганингиз учун раҳмат. Биз бирлашиб, ушбу синовлардан ўтиб олишимиз зарур. Асримиз шиддатли. Илм-фан ва технология ривожланиб бормоқда. Ушбу асрда орқада қолмаслигимиз лозим. Бунинг учун эса бизга бирдамлик зарур. Биз мустақиллигимизни мустаҳкам ушлашимиз керак», — деди Нурсултон Назарбоев.\nМаълумот учун, Нурсултон Назарбоев 20 март куни президентлик ваколатларинитопширганидан сўнг, мамлакатга Сенатнинг собиқ раиси — Қосим-Жўмарт Тўқаевраҳбарлик қилмоқда.\nДастлаб Тўқаев Назарбоевнинг президентлик муддати якунига етгунига қадар — 2020 апрелигача президентлик қилиши таъкидланган эди. Аммо Тўқаев апрель ойи бошида мамлакатда 9 июнь куни навбатдан ташқари президент сайловлари ўтказилишиниэълон қилди.


“General Motors” носозлик туфайли 6 миллион дона автомобилни қайтариб олади - Халқ сўзи\n21:04 24 Ноябрь 2020 Дунё\nАмериканинг “General Motors” автомобилсозлик концерни носоз хавфсизлик ёстиқчалари боис 6 миллионга яқин транспорт воситасини қайтариб олмоқда. Улар Япониянинг “Takata” фирмаси томонидан ишлаб чиқарилган ва концернга етказиб берилган.\nТегишли баёнот автоконцерн веб-сайтида эълон қилинди.\n"Илмий маълумотлар ҳамда текширувлар натижаларига асосланиб, автомашиналарни қайтариб олишни зарур деб ҳисобламасакда, NHTSA (Миллий йўл ҳаракати хавфсизлиги бошқармаси) ушбу машиналардаги хавфсизлик ёстиқларини алмаштиришимизни талаб қилди", дейилади баёнотда.\n“General Motors” бошқарма хулосаларига норози эмаслигини билдирган.\n“Бироқ компания NHTSA қарорини бажаради ва керакли чораларни кўради”, дейилади баёнотда.\nМанбага кўра, бундай камчиликлар қуйидаги русумларда аниқланган:\nChevrolet Silverado HD (2007–2008 йилларда ишлаб чиқарилган).\nGMC Sierra HD (2007–2008 йилларда ишлаб чиқарилган).\nPontiac Vibe (2003–2010 йилларда ишлаб чиқарилган).\nSaturn Astra (2008–2009 йилларда ишлаб чиқарилган).\nSaab 9-2X (2005–2006 йилларда ишлаб чиқарилган).\nSaab 9-3 (2006–2011 йилларда ишлаб чиқарилган).\nSaab 9-5 (2006–2009 йилларда ишлаб чиқарилган).


ЎзА - Коллежда "ақлли сув ҳавзаси" барпо этилади\nКоллежда "ақлли сув ҳавзаси" барпо этилади\n04.08.2017 20:52 Чоп этиш версияси\nРеспублика олимпия захиралари коллежида ёш спортчиларни тайёрлаш учун мўлжалланган "ақлли сув ҳавзаси" қурилиши лойиҳаси тақдимоти ўтказилди. Сув ҳавзасини лойиҳалаштиришда замонавий нормативлар эътиборга олинган, сувни тозалайдиган "ақлли" тизимдан фойдаланиш кўзда тутилган.\nТадбирда Ўзбекистон Республикаси Ахборот технологиялари ва коммуникацияларини ривожлантириш вазирлиги, Жисмоний тарбия ва спорт давлат қўмитаси, Чилонзор тумани ҳокимлиги вакиллари, спортчилар ва ўқувчилар иштирок этди.\nАхборот технологиялари ва коммуникацияларини ривожлантириш вазирининг биринчи ўринбосари О.Умаров ва бошқалар замонавий технологиялар ёш спортчиларни тайёрлашда муҳим аҳамиятга эга эканини таъкидлади. Бу технологиялар ёшларга ўз ҳаракатларини аниқ бажариш, мусобақа чоғида зарур стратегияни танлаш, натижаларини яхшилаш имконини беради.\nАйни пайтда Республика олимпия захиралари коллежи ҳудудида спортчиларни олимпия нормативларига мувофиқ тайёрлаш талабларига жавоб берадиган янги спорт-соғломлаштириш комплекси барпо этилмоқда. Бунинг учун Испания ва Даниядан замонавий жиҳозлар келтирилди. Старт тумбалари, байроқ ўрнатиладиган устунлар, зиналар, бассейн туби ва ён деворларини белгилаш мосламалари Халқаро сузиш федерацияси талабларига мос келади. Буларнинг барчаси бўлажак олимпиячиларни замонавий шароитларда тайёрлаш имконини беради.\nШунингдек, сув ҳавзаси хавфсизлигини таъминлаш ва унинг сувини тозалаш тизимига алоҳида эътибор қаратилган. Бу ерда замонавий тозалаш ускунаси ва сувни таҳлил қилиш имконини берадиган "ақлли" тизим ўрнатилади. Сув ҳавзаси замонавий иситиш мосламалари билан жиҳозланади ва йил давомида фаолият кўрсатади.


Yo'qotilgan baht... » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Maslahatlar va tavsiyalar » Sevgi haqida » Yo'qotilgan baht...\n- Ассалом, менинг севгилим, қадрлигим! Сени соғиниб келдим!\n- Нега изн сўрамай келдинг?\n- Агар изн сўраганимда, сен ўйлаб кўриб, кўнглингга қулоқ солмасдинг, ўз қалбингдан, туйғуларингдан қўрққан бўлардинг, мен сабаб армонларга, қайғуларга рози бўлмасдинг... Дийдорга имкон қолдирмаган бўлардинг... Мен эса... Мени эса сени кўришга, бир лаҳза ёнингда бўлишга муштоқ эдим. Ахир тушун... Мен сенинг бахтингман, фақат мен билангина ҳақиқий толеъга етишасан...\n- Мен эса кетишингни истайман! Кет!\n- Мен сени севаман! Истасанг, майли кетаман. Аммо, шуни чин дилдан истаётганингга ишончинг комилми?\n- Сен менинг учун энг қимматли хазинасан! Лекин бу мен учун ортиқча... Атрофга боқ — менинг ҳамма нарсам бор ва... Сенга эҳтиёжим йўқ...\n- Яхши... Мен кетаман. Аммо, наҳот англамаяпсан: мен ҳаётингга аввалкелган инсон бўлиб қайтмайман...\n- Мен қачондир ҳаётимга қайтишингни истайман, аммо ҳозир эмас! Ҳозир сендан чарчаганман. Мени ўз ҳолимга қўй, кет!\n- Истайсанми, мен кетаман ва бир кун фариштанг бўлиб, ҳаётингга қайтаман... Доим ёнингда бўлиб, сенга келган азоблардан сени эҳтиёт қиламан, ёмон кўзлардан асрайман. Сенинг бахтиёрлигингни билиб, қалбингда осойишта ҳаёт кечириш учун...\n- Йўқ! Менинг фариштам — мени дунёга келтирган аёлдир! У доим мени бегона кўзлардан, бахтсизликлардан асрайди. Ҳатто, ёнимда бўлмаган дамларда ҳам...\n- Истайсанми, мен кетаман ва бир кун тақдиринг бўлиб, сенга қайтаман... Ҳаётинг оққан дарё бўламан, ўткир тиғли бурилишлардан, омадсизлик тўлқинларидан асрайман. Фақат сенинг бахтинг учун...\n- Йўқ! Менинг тақдирим — менга ҳаёт ришталари боғлаган жуфти ҳалолим — аёлим бўлади! У менинг ҳаётим дарёсида мен истаган орзу-мақсад сари оқади. Ҳеч қачон мени тарк этмайди!\n- Истайсанми, мен кетаман ва бир кун қуёшинг бўлиб, осмонингга қайтаман... Ҳар тонг сени заррин нурларим билан уйғотаман, ҳар куни йўлларингни ёритаман, сен кўрмаган чоҳларни кўрсатиб, огоҳлантираман. Фақат сенинг бахтдан мамнунлигингни билиш учун...\n- Йўқ! Менинг қуёшим — менинг илк муҳаббатим бўлади! Уни эслаганимда қалбим ёришади. Ҳар тонг унинг ширин хотираси билан уйғонаман...\n- Истайсанми, мен кетаман ва бир кун ҳилолинг бўлиб, тунингга қайтаман... Қоронғу кечаларингни севгим юлдузлари билан безайман... Толеъингдан хотиржам бўлиш учун...\n- Йўқ! Менинг ҳилолим — эркатой қизалоғим бўлади. У менинг қувончим ва ифтихорим бўлади. Орзулари истиқболини кўриб, ҳар тун хотиржам уйқуга кетаман...\n- Истайсанми, мен кетаман ва бир кун ёмғир бўлиб, кўнглинг заминига ёғиламан... Ҳаётингни қора булутлар қоплаганда сени бағримга босиб, қалбингни тўлдирган ғам ғуборларини покиза томчиларим билан юваман. Кўзларингда севинчни кўриш учун...\n- Йўқ! Менинг ёмғирим — дўстим бўлади! Ҳаёт чақмоқлари ёниб, синовлар момоқалдироғи бошим узра гумбурлаганда қўлларимдан тутади, саратонда қалбимдаги алам ховурини босади...\n- Унда мендан нима истайсан?!\n- Мен бир кун келиб, ҳаётимга аввал келган инсон бўлиб қайтишингни истайман!\n- Кечир... Аммо, менинг сўзларимни эсга ол! Сен кетишимни истадинг. Мен кетаман. Қайтмайман, кечир!\n... У кетди. Қайтмади...\nУни ўз қалбидан ҳайдаб солган инсон эса... Ҳаётидан излаб-излаб ҳеч бир маъно топа олмади. Аёли ҳаёт ташвишлари ичида йўқолиб кетди. Фарзандлари ўз йўлидан кетиб, уни унутишди. Дўсти энг керак пайтда уни ёлғиз қолдирди. Ота-онаси дунёдан ўтиб кетишди. Илк муҳаббати ҳақидаги ҳаёллар ҳаётдан тўйдирди. Ва кунлардан бирида уни эслади. Тушунди...\nУ ҳаётда фақат бир марта келадиган бахтини ўзидан бездирди. Севиш ва қадрлаш лозим бўлган бахтни англаб етмади. У ўзидан ҲАЁТни ҳайдаб солган эди...\nДата - 17.01.2013


ЎзА - Ёш мутахассислар кўриги\n30.06.2016 19:15:23 Чоп этиш версияси\nЁш мутахассислар кўриги\nНавоийда “Йилнинг энг фаол ёш мутахассиси” кўрик-танловининг вилоят босқичи ўтказилди.\nЎзбекистон Касаба уюшмалари федерацияси кенгаши, Савдо-саноат палатаси, “Камолот” ёшлар ижтимоий ҳаракати ва бир қатор ташкилотлар ҳамкорлигида ташкил этилган тадбирда Президентимиз раҳнамолигида навқирон авлоднинг ҳар томонлама баркамол улғайиши, истеъдод ва салоҳиятини намоён этиши йўлида яратилаётган шароитлар, ёшларнинг интилиш ва ташаббусларини қўллаб-қувватлашга қаратилаётган алоҳида эътибор юксак самаралар бераётгани таъкидланди.\nЎзбекистон Республикасида 2016 йилда ёшларга оид давлат сиёсатини амалга оширишга қаратилган қўшимча чора-тадбирлар дастурига мувофиқ ўтказилган танловда туман ва шаҳарларда турли соҳаларда меҳнат қилаётган фаол ёш мутахассислар иштирок этди.\nИштирокчиларнинг долзарб ғоялари, инновацион ишланмалари, янги фаолият турларини йўлга қўйиш борасидаги лойиҳалари турли номинациялар бўйича тақдирланди.\n– Докторлик илмий ишим билан иштирок этиб, ғолиб бўлдим, – дейди “Энг фаол ёш олим” номинацияси ғолиби, Навоий давлат педагогика институти катта илмий ходими Анваржон Қандаҳоров. – Юртимизнинг қадимий ва бой тарихини ўрганишга қизиқаман. Кармана тумани тарихига оид илмий тадқиқотларим ёш авлодни аждодларимизнинг бой меросидан баҳраманд этишга кўмак беради, деб ўйлайман.


САМАРҚАНДДА СПОРТЧИЛАР ВА УЛАРНИНГ МУРАББИЙЛАРИ РАҒБАТЛАНТИРИЛДИ\nСамарқандда Индонезиянинг Жакарта ва Палембанг шаҳарларида ўтказилган XVIII ёзги Осиё ўйинларида муваффақияли иштирок этган спортчиларни тақдирлаш маросими бўлиб ўтди. Бу ҳақда вилоят ҳокимлиги Ахборот хизмати хабар берди.\nТадбирга вилоятдаги спорт федерациялари мутасаддилари, мураббийлар, спортчи-ёшлар ҳамда уларнинг ота-оналари таклиф этилди.\nСамарқанд вилоятиҳокими вазифасини бажарувчи Эркинжон Турдимов халқаро майдонларда мамлакатимиз шарафини муносиб ҳимоя қилган спортчиларни эришган муваффақиятлари билан табриклади.\nИндонезияда ўтказилган Осиё ўйинларида мазкур вилоятдан 25 спортчи иштирок этиб, ўн маротаба шоҳсупага кўтарилди.\nСпортнинг юнон-рум тури бўйича курашимиз М.Абдуллаев, самбо бўйича К.Холмаматов мусобақанинг олтин, академик эшкак эшиш бўйича Д.Хурсанов, Д.Баҳриев, Ш.Нажмиев, Ш.Ҳакимов, З.Усмонов, О.Раҳимов, бадиий гимнастикачимиз Н.Усманова, миллий кураш туридан Р.Бўриев, енгил атлетика бўйича Р.Қурбонов кумуш, миллий курашчи С. Шомуродов, академик эшкак эшишда Ш.Ҳакимов, З.Усмонов, О.Раҳимов, байдарка ва каноэда эшкак эшишда Н.Тўхтасинов, самбочи қизимиз Н.Гулова бронза медалларига сазовор бўлди.\nТадбирда республикамиз, Осиё ва жаҳон ареналарида ғолибликни қўлга киритган спортчилар, мураббийлар ва ҳомий ташкилотлар вакилларига вилоят ҳокимлигининг фахрий ёрлиқ ва эсдалик совғалари топширилди.


ЯНГИ ЛОЙИҲА, ЗАМОНАВИЙ ТЕХНОЛОГИЯ ВА БОЙИТИЛГАН ОМИХТА ЕМ\nOldingi maqola МАҲАЛЛИЙ ХОМАШЁ, ТАЛАБГИР МАҲСУЛОТ\nKeyingi maqola ХУСУСИЙЛАШТИРИЛГАН ДАВЛАТ МУЛКИ ОБЪЕКТЛАРИ\nЯНГИ ЛОЙИҲА, ЗАМОНАВИЙ ТЕХНОЛОГИЯ\nВА БОЙИТИЛГАН ОМИХТА ЕМ\nБугун ички бозорларда пахта чигити, буғдой, арпа, маккажўхори дони, гуруч увоғи каби маҳсулотларнинг иккиламчи чиқити асосида тайёрланган ем турлари кўп. Бироқ, бу маҳсулотлар самарадорлик жиҳатдан чорвачилик, паррандачилик, балиқчилик билан профессионал тарзда шуғулланаётган оилалар ёки тадбиркорлик субъектларини қаноатлантирмайди. Уларга ҳар бир турдаги жониворларнинг озиқланиш рационидан келиб чиқиб махсус тайёрланган, барча турдаги витаминлар ва минераллар билан бойитилган омихта керак.\nҚарши шаҳрида янги фаолият бошлаган "Мастрокгарант" масъулияти чекланган жамияти ана шундай ем маҳсулотлари ишлаб чиқаришга ихтисослашган.\n- Фаолият бошлашдан аввал бозорни ўргандик, - дейди жамият таъсисчиси Баҳриддин Муртозаев. - Сўнгги йилларда юртимизда, шу жумладан, вилоятимизда ҳам саноат усулида чорва, парранда, қуён ва балиқ етиштириш кўлами ортиб бормоқда. Ушбу хўжаликларда махсус тайёрланадиган емга талаб бор. Чунки, кутилган даражада гўшт, сут ёки тухум олиш учун озуқа ҳам шунга мос, таркибида жониворларнинг соғлом ривожланиши учун зарур бўлган барча элементлар бўлиши керак. Шундан келиб чиққан ҳолда, бойитилган омихта ем ишлаб чиқариш лойиҳасини амалга оширишга киришдик.\nТадбиркорнинг бу борадаги саъй-ҳаракатлари самараси ўлароқ, Россиянинг "Дозаагро" компаниясидан қиймати 1 миллиард 360 миллион сўмни ташкил этадиган замонавий технология харид қилинган. Ушбу технология бир ойда 450 тонна омихта тайёрлаш имконини беради.\n- Корхонамизда ишлаб чиқариш жараёни бир неча босқични ўз ичига олади, - дейди корхона иш бошқарувчиси Анвар Авазов. - Аввало тайёрланаётган озуқанинг нима учун мўлжалланаётганидан келиб чиқиб, махсус рацион асосида барча зарур маҳсулотлар, витамин ва бошқа элементлар йиғилади. Шундан сўнг махсус ускунада уларнинг таркиби зарарли бактерия ва микроблардан тўлиқ тозаланади. Хомашё яна бир маротаба лаборатория текширувидан ўтказилгач, эзилиб аралаштирилади. Сўнг аралашма қайси турдаги жонивор учун тайёрланганига қараб, уларга бериш учун қулай шаклга келтирилади ва қопларга жойланади.\nТадбиркорнинг таъкидлашича, айни дамда корхонада ишлаб чиқарилаётган омихта ем ички бозорда сотилмоқда. Шу билан биргаликда, қўшни Туркманистон, Тожикистон ва Афғонистон мамлакатлари тадбиркорлари билан ҳам маҳсулот етказиб бериш борасида музокаралар олиб борилаяпти.


Шерзод Шерматов: Жорий йилда 1-синфга қабул пулли бўлмайди / Ўзбекистон янгиликлари, энг сўнгги хабарлар\nЎтган 6 ойда Тошкентда ҳайдовчилардан 25,6 млрд сўм жар...\nЖАМИЯТ 0 Шархлар 1117 кўрилди\nТошкентдаги 81 та мактабнинг биринчи синфига қабул жараёнининг янги тизимини жорий этишнинг ижобий тарафлари қолиб, баъзилар «қабул пуллик бўлди» деб нотўғри талқинга ўтиб кетди. Натижада, «ҳукумат мактабларга пул ажратмаяпти», «аҳолидан пул йиғишга ўтиб кетиляпти» ва ҳ.к. каби нотўғри изоҳлар кўпайиб кетганига ушбу масалага бироз ойдинлик киритиб қўйишни мақсадга мувофиқ деб ўйладим — Халқ таълими вазири Шерзод Шерматов фейсбукда ушбу мавзуда пост қолдирди.\nУчинчидан, қарор чиққани билан уни ижро механизмлари, тегишли дастурий маҳсулотларни ишлаб чиқишга ва унинг тўғри ишлашини текширишга, айниқса тўлов билан боғлиқ тизимларга, қанчадир вақт кетади, шунга ҳозир фақат бепул қабул амалга оширилади.\nБирор тушунмовчилик бўлса, уни мактаб маъмурияти ёки туман таълим бўлими вакиллари билан маслаҳатлашиб ҳал қилишга ҳаракат қилган маъқул, интернет орқали турли хил «ҳайплар»га берилмасдан, – деб ёзади вазир.\nУнинг маълум қилишича, Президент Тошкент шаҳридаги мактаблар аҳволини яхшилаш учун бу йил қўшимча 400 млрд сўм ва кейинги йил яна шунча ажратиш бўйича топшириқ берган. Ундан аввал Сергелида янги қурилаётган даҳаларда 4та янги 1580 ўринли мактабларни қуриш бўйича 100 млрд сўм қўшимча ажратилиб, қурилиш ишлари бошлаб юборилган эди. Шавкат Миромоновичдан аввалги даврда, Тошкентда мактаблар асосан ёпилган экан. Сабаби асосий эътибор коллежларга бўлган. Шу вақтгача 23 та мактаб ёпилиб, бошқа ташкилотларга бериб юборилган.\nТошкентдаги қайси мактаблар биринчи навбатда таъмирга муҳтож эканлигини изоҳларда расмлар билан қолдирсангиз бизга ёрдам бўлади. Мутахассислар рўйхатлар тайёрлашган, лекин уларни ҳам яна бир бор текшириб олинса фойдадан холи эмас. Расмлар «аввалги» ва «ҳозирги» ҳолат учун келгусида фойдаланишга ҳам қўл келади, албатта, – қўшимча қилади Шерматов.\nЭслатиб ўтамиз, ҳукуматнинг 2019 йил 7 июндаги қарори билан Тошкентдаги 81та мактабда 1-синфга қабул учун тажриба сифатида янги тизим жорий қилинмоқда. Унга кўра бошқа микроҳудуддаги мактабларнинг 1-синфига ҳужжат топширганлар ва мактаб ёшига етмаган болалар қўшимча квота асосида қабул қилиниши, бунинг учун энг кам иш ҳақининг 10 баробаридан кам бўлмаган миқдорда бир марталик йиғим ундирилиши белгиланган.


Бош саҳифа / Спорт / Равшан Хайдаров ЖЧда ярим финални “кўзламоқда”\nРавшан Хайдаров ЖЧда ярим финални “кўзламоқда”\nФутбол бўйича ёшлар терма жамоаси бош мураббийи жаҳон чемпионатида ярим финалга чиқишни режалаштириб, бу билан Ўзбекистоннинг аввалги иштирокларидаги рекорд натижани ортда қолдириш ниятида.\nРавшан Хайдаров бу ҳақда Янги Зеландияда ўтадиган ёшлар ўртасидаги навбатдаги жаҳон чемпионатига бағишланган матбуот анжуманида маълум қилди. «Агар вазифалар ҳақида тўхталадиган бўлсак, биз ярим финалга чиқишга умид қиляпмиз ва бу билан терма жамоаларимизнинг аввалги натижаларини яхшиламоқчимиз. Бироқ,буларнинг барини биз босқичма-босқич амалга оширишимиз керак. Шунинг учун ҳозир гуруҳ босқичидаги матчлар ҳақида ўйлаяпмиз», – деди Хайдаров.\nУ шунингдек, Ўзбекистон термасининг гуруҳ босқичидаги рақибларига ҳам баҳо берди. «Биз барча рақибларимиз ўйинлари акс этган видеоёзувларни кўриб чиқдик. Уларнинг ўйинлари жуда яхши таассурот қолдирди.Масалан,Германияда Европа чяемпионатида жамоага ғалаба келтирган тезкор ва юқори техник ўйинчилар бор.Гондурас терма жамоасига жуда новча ўйинчилар тўпланган ва улар ҳам юқори техникага эга. Фиджи термаси бошқаларга қараганда бўшроқ кўриниши мумкин, бироқ унинг ҳам ижобий сифатлари етарли», –таъкидлади бош мураббий.\n«Таркиб ҳақида гапирганда, жамоамиз асосини Осиё чемпионатида ўйнаган футболчилар ташкил этади. Бундан ташқари якуний рўйҳатга йиғинлар пайтида бизда яхши таассурот қолдирган янги ўйинчилар ҳам киритилди. Барча йигитлар ишончимизни оқлашади ва ўзларининг энг яхши футболларини кўрсатишади, деб умид қиламан», – деб айтди Хайдаров.\nЖаҳон чемпионатига тайёргарлик жараёнида жамоамиз олтита йиғин ўтказди,улардан иккитаси Туркия ва Португалияда бўлди. Ҳаммаси бўлиб 14 та ўртоқлик учрашуви ўтказилди.\nЭслатиб ўтамиз гуруҳ босқичида Ўзбекистон ёшлари Гондурас (1 июнь), Германия (4 июнь) ва Фиджи (7 июнь) термалари билан ўйнайди.


Бирга ибодат қиламиз 28 — Dilkashradio.com\nБирга ибодат қиламиз 28\nАссалому алайкум хурматли радиомиз мухлислари. Бугинги эшттиришимизни бир хикоя билан бошламоқчиман.\nМен бир ажойб нарсанинг гувохи бўлганман. Балки бу унчалик қизиқ эмасдир. Лекин шу воқеа орқали мен ўзим учун кўп нарса олган ман деб айтишим мумкин. Келинг сизга хам шу воқеа хақида сўзлаб берай. Бундан бир неча йил олдин дўстларим билан табиат қўйнига борганимизда, бир тўда қўй ва қўзиларга кўзим тушди. Бир қўзича ўтлаб юриб ўз онасидан адашиб қолди ва маъраб, онасини излашга тушди. Шу пайт боласини йўқотган она қўй хам ташвишланиб қўзичоқни излаб қолди. Нихоят уни топди. Лекин энг қизиғи шундаки, Қўзичоқ шу ердаги қўра ичига қамалиб қолганлиги сабабли онасини олдига чиқа олмасди.\nЛекин она қўй ташвишланиб хар томонга югириб ўз боласига қандайдир ёрдамлашмоқчи бўларди. Ш қисқача манзара мени Худовандимиз хақида ўйлашга мажбўр қилди. Агар бизларда қандайдир муаммолар пайдо бўлса биз дархол ибодатларимиз орқали Худовандни ёрдамга чақирамиз ва Отамиз зудлик билан бизга ёрдамга етиб келади. Қаранг отамиз бизларни шунчалик севиб, Ўзи билан гаплашиш учун бизга имконият берди. Бизларнинг қилган ибодатларимиз Худованд учун қанчалик қадирли. Шунинг учун хам Отамиз бизларга кўпироқ ибодат қилишимизни айтади. Биз ибодатларимиз орқали шайтонниг васвасалари ва хужимларидан ўзимизни химоя қиламиз.\nЗабур китобининг 39 саноси 6 оятида Шох довуд шундай деб айтади: “ Ё Раббим, Худоё Худовандо, Сен кўп ажойиботлар кўрсатдинг,Мўъжизакор мақсадларинг биз учундир, Бунда Сенинг тенгинг йўқ. Ажойиботларингни баён этиб оғиз очсам, Уларни сон саноғи йўқ”. Бу сано орқали шуни тушинишимиз мумкин-ки, Худованд бизларни ибодатимизни кутади, кўпироқ У билан гаплашиб унинг мархаматига сазовор бўлишимизни истайди. Худованд бизлар каби дам олмайди ва ухламайди. Шунинг учун хам истаган пайтимизда У билан ибодат орқали гаплашишимиз мумкин. Отамиз хар биримиз хақимизда яхши билади. Эрталаб биз уйқудан турган пайтимизда биз шуни билишимиз керакки,Худованд биз хақимизда ўйлаяпти.\nБир биродаримиз айтган эди: “ Агар кун бўйи шайтонга дуч келишни истамасанг, эрталаб Худо билан учрашгин” албатта эрталабдан Худовандим бугун хам мени асрагин деб айтиш қандай ажойиб. Хар бир бераётган озиқ овқати ва кйим-кечаги учун, хар биримизни асраб тургани учун Ундан миннадор бўлмоғимиз зарур. Худованд бизларнинг гунохларимизни кечириб Ўзига лойиқ кўрди.Энг мухими хар бир кечирилган инсонга, Худованд билан гаплашиш имконини берди. Келинг азиз биродарлар шу берилган имконият учун Унга миннадор бўлайлик. Хурматли радио тингловчи дўстлар шунинг билан бугинги эшттиришимиз хам ўз нихоясига етди. Хайр саломат бўлинглар.\nИбодат кучи 1 қисм\nАҳли нур бўлиб яшаш


Йўл одоблари. - Баҳоуддин Нақшбанд ёдгорлик мажмуаси маркази\n16 октябр 2015 й.\n1749 марта ўқилди.\nЙўлда кетаётган мусулмон одам\nўз зиммасидаги йўл ҳаққини адо\nэтиш бурчи борлигини зинҳор\nАллоҳ таълонинг Ўз бандаларига ер юзида йўллар қилиш фикрини, амалини беришининг ўзи бандалари учун улкан неъматдир . Йўл кўпчиликка хизмат қиладиган тармоқлардан биридир. Йўлдан барча баробар фойдаланади. Демак. барча инсонлар унга оид қоидаларни билиши ва йўл одобларига риоя қилиши керак.\nДинимиз барча нарсанинг одоблари ҳакида маълумот берганидек йул одоблари туғрисида хам маълумот бериб ўтган. Аввало йўлга яхши ният билан, керакли дуоларни ўқиб чиқиш керак чунки мўмин киши доимо яхши ниятли бўлади. Доно халкимиз ҳам «Яхши ният–ярим мол» деб бежизга айтмаган. Йўлда юрган одам қуйидаги оятни эслаши ва унга амал қилмоги лозим. Аллоҳ таъло Исро сурасида мархамат қилади: «Ер юзасида кибру ҳаво ила юрма! Албатта, сен зинҳор ерни тешиб юбора олмайсан ва зинхор баландликда тоғларга ета олмайсан!». Бу оят инсонларни ер юзида, йўлда юрганда ҳам тавозели бўлишга чақиради.\nАбу Хурайра розияллоҳу анҳудан ривоят қилинади: Набий соллоллоҳу алайҳи васаллам «Икки лаънат келтирувчи дан сақланинглар » дедилар. Одамлар :«Эй Аллоҳнинг расули, икки лаънат келтирувчи нима?» дедилар.У зот жавоб қилдилар: «Одамларнинг йўлига ёки соя жойига хало килганлар» дедилар. Чунки бундай ёмон иш ўта беодоблик бўлгани учун йўлларга бавл килиш, ҳожат ушатиш ва ҳозирги пайтда йўлларга ахлат ташлаб кетишлик динимиз қайтарган амаллардандир.\nҲар бир иймонли инсон бу ишлардан сақланмоги лозим. Йўл одобларидан яна бири кишиларга озор берувчи нарсаларни йўлдан олиб ташлаш бўлиб хисобланади. Чунки бу иймон шохчаларидан биридир. Йўлда юриб бораётган мусулмон инсон ўзидан бошқалар хам йўлга у каби ҳақли эканлигини унутмаслиги лозим.\nАбу Саъид Худрийрозияллоҳу анҳудан ривоят килинади: Набий соллоллоҳу алайҳи васаллам «Йўлларда ўтиришдан эҳтиёт бўлинглар» дедилар. «Эй Аллоҳнинг расули, биз гаплашиб ўтиришга мажбур бўламиз» дейишди. «Агар ўтирсангиз йўлни хаққини адо қилинглар » дедилар. «Йўлнинг хаққи нима, Эй Аллоҳнинг расули?» дейишди. «Кўзни тийиш, озор бермаслик, амру маъруф ва нахий мункар » дедилар.\nДемак, йўлда ҳар бир киши: кўзини нолойиқ нарсалардан тийиб, бошкаларга озор бермасдан, бошка йўловчилар билан салом-алик қилиб, кези келса яхшиликка чақириб, ёмонликдан қайтариши лозим бўлади.


Заҳҳок розияллоҳу анҳу паҳлавон киши бўлиб юзта отлиққа тенг кўрилар, Пайғамбаримиз соллаллоҳу алайҳи васалламнинг бошларида қилич ушлаб қўриқчилик қилар эдилар. Кейинчалик, Набий соллаллоҳу алайҳи васаллам у кишини ўз қавмига волий қилиб юборган эдилар.\n«Лиъон» сўзи лаънатдан олинган бўлиб лаънатлашиш маъносини англатади. Шариатда эса, хотинини зинода айблаб, гувоҳ келтира олмаган эрнинг ва зинонинг рад этган хотиннинг қозининг олдида бир-бирларини лаънатлашларига айтилади.\nАрабларда кишиларнинг номлаш уч қисмга бўлинади. Агар ном мадҳ ёки мазаммат маъносини англатса лақаб бўлади. Агар ном Абу, Умму, Ибн ва Бинт сўзлари билан бошланса куня бўлади. Агар бу икки нарсага оид бўлмаса исм бўлади.\n«Никоҳ» луғатда, қўшиш, жамълаш, яқинлик маъноларини англатади. Шариатда эса, никоҳ бир боғланиш бўлиб, у туфайли қасддан ҳузурланиш, яъни, эр кишининг никоҳида шаръий монеъ бўлмаган аёл кишидан ҳузур олишини ҳалол қилишдир.\nТўй бўлиб, никоҳ ўқилиб янги келин-куёв бирга оила бўлиб яшашни бошлайдилар. Икки кишидан ташкил топган, янги кичик бир жамият юзага келади. Бу жамиятдаги шахсларнинг алоқалари энг муқаддас инсоний алоқа эканини аввал ҳам айтиб ўтилган эди.\n«Никоҳ» луғатда қўшилиш, жамланиш, яқинлашиш маъноларини англатади. Шариатда эса, никоҳ бир боғланиш бўлиб, у туфайли икки боғланувчига бир биридан шаръий асосда қасддан ҳузурланишни ҳалол қилишдир.\nАллоҳ таоло турли сабаб ва ҳикматларга кўра ҳар бир эркакка бир неча тоифа аёлларнинг никоҳини ҳаром қилган. Эр киши уларга уйланиши мумкин эмас, бундоқ қилишлик ҳаром ҳисобланади. Ким шу ишни қилса гуноҳкори азим бўлади.\n«Хулуъ» сўзи луғатда кийим ечиш маъносида кўпроқ ишлатилади. Шариатда эса хотин кишининг арз қилиб, бир нарса бериб эри билан ажрашишга хулуъ дейилади. Чунки эру хотин Қуръон таъбири ила бир-бирига кийим ўрнида бўлади.\nИйло ва хотинни харом қилиш\nИйло луғатда қасам ичиш маъносини англатади. Шариатда эса, эрнинг хотинига тўрт ой ёки ундан кўп муддат жинсий яқинлик қилмасликка қасам ичишига айтилади.\nЭҳтиёт ва яхши гумонда бўлиш\nНасл-насаб масаласи нозик масала. Фақат пок никоҳ алоқаси орқалигина инсон насли соғ-саломат ушлаб турилади. Насабларнинг, наслларнинг аралашиб, бетайин бўлиб кетиши эса инсоният учун катта мусийбатдир.\nОила қуришга одатда эркак томон ҳаракат бошлайди ва энг аввал муносиб келин ахтаришга киришилади. Қандоқ келин энг муносиб келин ҳисобланади? Бу саволга турли халқлар турли вақтларда турлича жавоб берганлар.\n...Оила қуриш ниятидаги кишилар бевосита бир-бирлари билан кўришишлари шариат ҳукмига биноан ўтиши керак. Ўзлари хилватда ёлғиз қолишлари мумкин эмас. Маҳрамлардан бирор киши улар билан бирга бўлиши керак. Йигит қизнинг юзига, икки қўлига назар солса бўлади...